SIMBAG SA WORLD SUICIDE PREVENTION DAY: BF naghihiro vs depresyon\nAn Bantay Familya (BF) igwa nang grupo nganing matabangan asin maagapan an mga nagsasapong depresyon asin posibleng maghugot sa tahaw kan inaatubang na krisis sa pandemya mala ngani igwa nang 37 casong nagpakagadan sa Camarines Sur dai pa kabali an tolo hali sa Ciudad nin Naga.\nIgwa na sindang grupo nin facilitator na dating nakatutok sa mga nagsurukong adik sa ilegal na droga na pigpapasa-irarum sa counseling na pinapadalagan kan saindang psychologist alagad kaipuhan mag-training giraray antes maging aktivo nganing maagapan an arin man indibiduwal laban sa sinasapong depresyon.\nAfuera sa BF volunteers igwa nang nag-alok kan saindang serbisyo na kinababalihan nin retiradong paratukdo asin mga empleado kan gobierno.\nKan Septiembre 10 iyo an pagcomemorar kan World Suicide Prevention Day, alagad sa Camarines Sur hali sa listahan kan PNP Provincial Office igwa nang 37 caso nin mga naghuhurogot afuera kan tolo sa Ciudad nin Naga puon kan Enero hasta ngonian na Septiembre na panahon kan moderate community quarantine.\nIni an mga pahayag ni Bise Alcalde Cecilia ‘’Nene’’ De Asis, nagpundar kan 25 años nang Bantay Familya sa Ciudad nin Naga asin pig-aadaptar naman ini sa ibang mga banwaan.\nKaipuhan an kooperasyon kan magurang o mahal sa buhay nganing makaulay sa telepono kan BF volunteer an arin man na nag-aatubang nin mental health problem asin igwa nang ginibo kaini an saindang grupo, sabi pa ni De Asis.\nAn BF Counselor on call dawa anong oras puedeng simbagon mantang gigibohon ini sa paagi nin phone patch, alagad igwang dapat sunodon dai basta kakaulayon maagi sa tamang proceso sa tamang dalan nin pag-uurulay dai basta mag-tao nin advice, ginibo me na ini sa mga nagsurokong adik sa droga, sabi pa.\nNgonian na panahon nin pandemya, tolo nang magurang an nagdulok asin naghagad nin tabang sa BF na kinababalihan nin babae na nagsasapo nang depresyon sa rason na dai nakakaluwas sa saindang residencia asin dai naheheling an mga ka-klase sagcod na dai naheheling an saiyang boyfriend, sarong ina na nagtatrabajo sa ibang nasyon na problemado sa saindang familia sa Ciudad nin Naga na nagniniloko an agom na lalaki asin iba pang magabat na problema.\nKan magbungkaras an pandemya, an National Center for Mental Health naka-record na nin padagos na paglangkaw cada bulan kan mga nag-aapod sa saindang hotline, hali sa 80 nag-abot na sa 400, kabali digdi si nagsasapong depresyon asin si posibleng maghugot. (DPAureus)


May nagbabasa daw kan Bikol? Ini an sarong hapot na nakua ko kan nagkaaging semana sa sakuyang inbox sa Facebook. Nin huli ta aram kung minsan sa likod kan satuyang mga hapot, yaon an pirang pagduwa-duwa asin kasimbagan na nilalaoman na sa hinahapot, sinimbag ko siyang iyo, may nagbabasa. Arog kaini ngonyan, ika, na dai ko midbid alagad yaon pa sa pagsunod kan mga letra asin tataramon, na garo pigsasapugay mo an pahinang ini, na garo baga manok kang nagsusunod sa pasaro-sarong tipasing pighuhulog kan maboot na kamot.\nIka, sakuyang mambabasa/parabasa/taga-basa an paglaom ko. Ika na dai ko midbid an nagpapakusog kan bubuton ko na padagos magsurat sa Bikol asin kaibahan kan pagsurat na ini, iyo an pagbasa man kan mga aram kong orog na makakapatalubo sa sakuya bilang tawo, bilang Bikolnon. Sinasabi na an pagsurat daa sarong paghiling sa puturo, sa kainaudmaan, sa kinaagahan. Ta kun daing propetang pinag-aako sa saiyang sadiring lugar, pwede man sabihon na mayong parasurat na pinagmamakulgan kan saiyang panahon. Iyo, igwa kitang mga parasurat na piglalag sa pedestal alagad pira sa satuya an padagos na pigbabasa, padagos na pigsasaguban an saindang mga sinurat tanganing magtao nin panibagong paghiling, panibagong paagi o artikulasyon kan kinaban sa paagi kan saiyang sinurat. An bubon kan kadunongan sa kadaklan na beses, sa kaso niyato, nagigin gapo na sana.\nMinsan ngani bakong malinaw na may panuga na may mabasa. Ta kun an pagsurat parating may garantiya nin parabasa, dai harayong isipon na sa ngapit, an parasurat iyo na an kundisyonon kan saiyang parabasa asin malingawan niyana an saiyang adyenda, an saiyang poesiya, an kaenot-enoteng bagsik na nagtutulod saiya na magsurat. Kaipuhan kan parasurat sa hiling ko asin ini an direktiba ko sa sakuyang sadiri, na magpuka para sa banwaan, na magin kritikal parati asin sa kahuri-hurihi, dai man pigpangalad, na dai na magngirit, dai na magtagay o dai na magkarigos. Kaipuhan kan parasurat na orog na mabuhay sa panahon na ini, na naghhingagdan an parabasa, bako sana ta gutom, kundi ta puskit an liwanag kan isip. Na minsan an paglaog sa eskwelahan bako nang garantiya na may inadalan, na may pagbabad sa diskurso kan kinaban, na may pagmakulog sa kapwa na nakagamot bako sa mga moral na koda na nag-aabiso na sana na ini an gibohon, ini an dai, kundi sa mga etikal na prinsipyong padagos na naghahapot kun ano an orog karahay para sa tawo.\nMahiwas an sinasabi kong ini asin dai parating may-uyon o bastante an espasyo ko sa dyaryong ini, alagad, pinagpakanigo man kan panahon, na arog kaini, na nagsusurat pa man nanggad ako sa Bikol asin padagos na masurat nin huli ta yaon ka diyan. Baka ngani minsan mautsan na ako, may saro o duwang tao na makakabutbut kaini asin babasahon niya ini sa enot na pangyayari. Kinukugos ko an tawong iyon .\nSa sakuya, a’ngay na magsurat dawa saen na tataramon alagad, kinukundisyon ako kan sakuyang kinamugtakan na magsurat sa pirang tataramon na padagos kong inaaram, padagos kong pinapadangat. Ini an Bikol na tataramon. Bikol na may mayaman na ginikanan asin may padudumanan. Bikol na nag-aako nin manlain-lain na impluwensya asin a’ngat. Bikol na bako sanang nakadepende sa kinababaan, kundi Bikol na naghahanap kan saiyang mga kaakian sain man sinda sa kinaban. Ta buot kong magsurat asin mag-awit sa tataramon na pigpapahinog kan panahon, sa Iriga man ini, Naga, Legazpi, Bagamanoc, Santa Elena o sa Animasola sa Balatan. Ini an Bikol na minapuga kan natok kan eksperensya kan parasurat asin kan saiyang banwa, kan saiyang nasyon, kan saiyang kinaban. Ini an Bikol na nakakasabot sa iba pang Bikol. Ini an Bikol na nakakasabot, nagtataram sa Filipino, Ingles, sa Aleman, sa Pranses, sa Kastila, sa Sebwano, Tsino, sa Tausug, sa Arabo, sa Griyego asin Latin, sa tataramon kan mga bakla asin tibo. Ini an Bikol na masalak sa iba asin masalak kan iba. Ini an Bikol na an mga kulog-boot, ginigibong kakusugan nin boot tanganing maipadagos an paghanap kan lugar para sa tawo. Ini an Bikol na nagtataram sa manlain-lain na puntu, may gupo, may ratatatatat, may nom, may kiwot sa “R”, may nahaya nin Ay! may katoninongan asin hukragong kan bulkan.\nIni an Bikol na nagtutubod sa kasuripotan kan diyos bilang hustisya kan bilog na nilalang. Ini an Bikol na naomaw sa birhen, sa Ina, sa kapalibutan. Ini an Bikol na nagraraway sa rigsok kan kapasloan, sa kadena kan istoryang pigpapaitok-itok sana kan mga pakal na pulitiko asin negosyante. Ini an Bikol na sasaboton an mga nasa madiklom niyang aki— an mga aswang, an mga bakunawa, an mga angogolood, bako tanganing ipatakot sa mga apoon, kundi tanganing masabotan an saindang mga agi-agi bilang tawo sa kinaban. Ini an Bikol na nag-oomaw, namimibi arog kan aliwuswos o kan bulos kan mga busay sa Isarog tanganing an bagyo mag-abot na mahuyong bisita. Ini an Bikol na may lipot, may himbong, may puso. Ini an Bikol— an mga tawo asin an mga tataramon, an mga parasurat asin ikang parabasa, na sa kadakulaan kan kinaban, saro sana man, o napagsasaro sa saro asin alanganin asin nagbabalos-balos na mga panahon.\nPara ki J. Pilapil Jacobo\nPosted by Kristian Cordero at 9:44 AM\nIKA May nagbabasa daw kan Bikol? Ini an sarong ...


An Simbahan ni Jesukristo nin mga Banal sa Huring-aldaw - Wikipedia\nAn Templo nin Salt Lake, na ipinatindog sa laog nin 40 taon, iyo an saro sa mga pinakabantog na simbahan kaini.\nAn Simbahan ni Jesukristo nin mga Banal sa Huring-aldaw (pinahalipot bilang LDS na Simbahan, kun minsan pinag-aapod na Mormons na Simbahan) iyo an pinakadakulang relihiyosong denominasyon na pinaggigikanan kan Kahiroan nin Mga Banal sa Huring Aldaw na pinagpundar ni Joseph Smith, Jr. circa 1830. Sa presente, an simbahan igwa na nin sobra sa 55,000 na mga misyonero sa bilog na kinaban asin kamiyembrohan na sobra sa 14.7 milyon . Ini pinagranggohan kan Konseho Nasyonal nin Mga Simbahan  bilang ikaapat sa pinakadakula na Kristiyanong denominasyon sa Estados Unidos \nAn mga parasunod kaini pirmehang pinag-aapod bilang mga Banal sa Huring-aldaw, LDS, o Mormons. Sinda minakonsidera kan saindang mga sadire na parte kan Kristiyanidad. An teolohiyo kan LDS na Simbahan minabale kan mga doktrina nin Kristiyano nin Restoryanismo (Restorationism via Joseph Smith, Jr.), milenyalismo (millenialism), kontinuwasinismo (continuationism), penal na karibayan (penal substitution), o porma nin Apostolikong Kasanglian (Apostolic Succession), pagsikwal sa orihinal na kasalan (original sin), pagbubunyag sa paagi nin paglubog (baptism by immersion), asin an Eukaristiya (pinag-aapod bilang Sakramento). An teolohiko kan LDS minasikwal kan lipas na apostolikong mga kredo (post apostolic creed). Sinda naniniwala sa sarong plano nin kaligtasan (plan of salvation) na minabale sa mga grado nin kamurawayan (degrees of glory), sarong kalaenan kan teosis (theosis) na pinag-apod na eksultasyon (exaltation) na minabale sa posibilidad nin mga mortal na tawo na makapagmana sa kamugtakan nin Diyos sa pagkatapos nin buhay, asin mga ordinansa, na an iba sainda pinaggigibo sana sa laog kan mga templo kan LDS. An Simbahan igwa nin bukas na kanon na minabale kan apat na mga teksto nin mga kasuratan: an Bibliya  (pareho an Luma asin Bagong Tipan), an Libro ni Mormon(Book of Mormon), an Doktrina asin mga Tipan (Doctrine and Covenants), asin an Perlas nin Dakulang Kahalagahan(Pearl of Great Price). Iba pa sa Bibliya, an mayoriya kan LDS na kanon minabilog sa kapahayagan na diktado ni Joseph Smith, asin kabali an komentaryo asin eksegesis  manungod sa Bibliya, mga teksto na pinagladawan bilang nawawarang parte kan Bibliya, asin mga libro na pinagsasabing sinurat kan mga propeta asin pinagpasa sa kada henerasyon.\nAn LDS na Simbahan pinag-organisa sa sarong hirarkikal na estruktura na primerang pinagpamahalaan sa paagi nin mga kalalakehan, kaiba an mga kababaehan na may mga ginagampa na magpangenot sa ibang mga kababaehan asin kaarakian. An mga Mormons naniniwala na si Jesus an namamayo kan simbahan sa paagi nin kapahayagan, asin nagpili nin sarong solong tawo, na pinag-aapod na “an Propeta” o Presidente kan Simbahan, bilang iyo an tagapagtaram ni Jesus sa kinaban. An Presidente sarong parte kan Enot na Panguluhan  nin tolong tawo, na iyo an nagpapamayo sa sarong Korum nin Doseng Apostoles  asin iba pang darakulang mga kahawakan (pinag-aapod na Korum) kan heneral na mga awtoridad , na iyo mismo sa sadire ninda an nagpapamayo sa hababang kadena nin pagpapamahala sa lokal na mga pankongregasyon na mga lideres. Sa lokal na antas, ining mga miyembro kan pagkasaserdote  pinagpipili gikan sa mga liyeta (Laity)  asin bulanos na nagtatrabaho sa boluntaryong paagi na mayong kabayaran. An mga miyembro, kabali na an mga klerigo, pinaghahagadan na magdonar nin sarong bilog na ikapu  kan saindang kita sa Simbahan. An simbahan igwa nin sarong makusog na pankulturang impluwensiya sa mga miyembro kaini, asin naninindugan sa nagkapirang numero nin pampubliko, asin pangobyernong mga isyu. Ini iyo an aktibong nagtutukdo nin ebanghelyong simbahan, asin minapadara nin tutok-panahon na mga misyonaryo  sa haros bilog na mundo, na iyo an tunay na responsable para sa mabilison na pagtalubo kaini.\n1.1 Kapanahunan ni Joseph Smith\n1.2 Kapanahunan nin mga Pioneer\n1.3 Modernong Kapanahunan\n2 Mga Katukdoan asin mga Pinagpapraktis\n2.1 Mga Pinaggigikanan kan Awtoridad\n2.2 Mga Kumparasyon sa laog nin Kristiyanidad\n2.3 Mga Distinktibong Doktrina asin mga Pinagpapraktis\n2.4 An Kumparasyon sa ibang Kahiroan nin Pagtubod kan mga Banal sa Huring Aldaw\n3 Organisasyon asin Estruktura kan Simbahan\n3.1 An Pangaran asin Legal na Entidad\n3.2 Heograpikong Distribusyon asin Kamiyembrohan\n3.3 Hirarkiya nin Pagkasaserdote\n3.4 Mga Programa kan Simbahan asin Kaantabayanan na mga Organisasyon\n3.5 Mga Pinansiya\n4.1 Estaran asin Pamilya\n4.2 Pansosyal na mga Aktibidades asin mga Katiriponan\n4.3 An Midya asin mga Arte\n4.4 Kontrobersiya asin Kritisismo\nAn historiya kan LDS na Simbahan tipikong pinagbaranga sa tolong halawig na peryodo nin mga panahon: (1) an amay na historiya sa panahon na buhay pa si Joseph Smith, Jr. na iyo an komon sa gabos na Kahiroan nin mga Banal sa Huring Aldaw na mga simbahan, (2) sarong “kapanahunan nin mga pioneer” (pioneer era) na yaon sa irarom kan pagpapamahala ni Brigham Young asin kan saiyang ika-19 siglo na mga kasangli, asin (3) sarong modernong kapanahunan na nagpoon sa paglik-ad kan ika-20 siglo siring na an praktis kan poligamiya dae na ipinagpadagos.\nKapanahunan ni Joseph Smith[baguhon | baguhon an source]\nJoseph Smith, Jr. (nalitrato), Pundador kan simbahan, asin an saiyang tugang na lalake Hyrum Smith. Hyrum na pinaggaradan sa Carthage, Illinois, nin mga mandarambong kan Hunyo 27, 1844\nAn amay na historiya kan LDS na Simbahan  pinaghiras sa iba man na mga denominasyon nin Kahiroan nin mga Banal sa Huring Aldaw, na an gabos minapaorog ki Joseph Smith, Jr. bilang pundador kan saindang relihiyosong tradisyon. Si Smith enot na nakagana nin sadit na mga parasunod kan huring parte nin 1820 mantang siya nagdidikta pa kan Libro ni Mormon, na saiyang pinagsabi na sarong salin nin mga tataramon na mananagboan sa sarong iribahan na laminang bulawan na pinaglubong harani sa saiyang estaran sa sulnupang parte nin New York kan sarong katutubo na Amerikanong Propeta. Si Smith nagsabi na siya igwa nin kakontak na sarong anghel na si Moroni, na iyo an nagtukdo saiya kan lokasyon nin mga lamina asin an nag-andam saiya para sa sarong pagganap bilang sarong relihiyosong lider.\nKan Abril 6, 1830, sa sulnupang parte kan New York, si Smith nag-organisa kan enot na panrelihiyosong ligal na simbahang entidad, an Simbahan ni Kristo . Sa irarom kan batas nin estado, katahawan nin tolo asin siyam na mga persona ang pinaghahagad. Bilang pundador kan Simbahan, si Joseph kabali asin nagpili nin lima pang ibang mga tawo: An saiyang tugang na lalake na si Hyrum asin Samuel H., Oliver Cowdery, David Whitmer, asin Peter Whitmer, Jr., na sa saiyang duwahang kuwarto sa Fayette, New York na estaran an pangyayaring ini nangyari na igwa nin haros 60 na mga katawohan an presente. An mabilison na nakapagguno nin mga parasunod, na pinaghihiling si Smith bilang sarong propeta. Kan sa ika-1830s, an mga misyonaryo kan simbahan nakapagkombirtido nin rinibo na mga bagong miyembro asin nag-establisa nin mga panluwas na sangay sa Kirtland, Ohio asin Missouri, na kun saen si Smith nag-intensiyon na magtugdok nin sarong “siyudad nin Sion”(Zion City). Kan 1838, si Smith naghale sa Kirtland pasiring sa Missouri matapos na pinag-akusaran nin salang paagi nin pagbabangko  kan panahon nin pinansiyal na kasiribotan kan 1837. Sa Missouri, an Simbahan nagsapo nin makoniot na persekusyon, asin sa sarong giyera laban sa bakong mga Mormons na paraerok nagpoon na magsiklab, na nagtulak sa opisyal na kasugoan nin pagpuho kan simbahan  sa Missouri.\nPagkatapos sa Missouri, an simbahan nagtugdok kan siyudad nin Nauvoo, Illinois, na kun saen si Smith nagsirbe bilang mayor asin lider kan mga milisya. Bilang lider kan simbahan, si Smith nagpahayag man kan konsepto nin dakol na pag-agom (plural marriage), asin nagtukdo nin sarong porma nin teokratikong Milenyalismo (Millennialism) na saiyang pinag-apod na “teodemokrasya” . Bilang sarong resulta kan publikong dae pag-uyon mapanungod kaining duwang isyu, si Joseph Smith, Jr. asin an saiyang tugang na lalake na si Hyrum Smith (panduwa sa linya kan Panguluhan), pinaggaradan kan Hunyo 27, 1844 sa paagi nin anggot na mga mandarambong.\nPagkatapos kan pagkagadan ni Smith, sarong krisis nin pagsangli (Succession Crisis) an nangyari, asin an mayoriya kan mga parasunod ni Smith an nagpili ki Brigham Young bilang iyo an saindang lider. Si Young nagin dukot na kaantabay ni Smith asin iyo an pinakasenyor na apostol kan Korum nin Doseng Apostoles . An ibang grupo kan mga Banal sa Huring Aldaw nagsunod sa ibang mga lideres, asin nagporma nin iba kan iba pang mga denominasyon kan Kahiroan nin Banal sa Huring Aldaw \nKapanahunan nin mga Pioneer[baguhon | baguhon an source]\nKan 1846, pagkatapos kan masakiton na eksperiyensiya sa Missouri (na nagpoon sa paagi kan sugo nin eksterminasyon pinagsugo laban sa mga Mormons) asin sa padagos na persekusyon sa Illinois, si Young an nagpamayo kan saiyang mga parasunod, an mga pioneer kan Mormons , gikan sa Nauvoo asin kan Estados Unidos na iyo an pinakadakulang puwersado na pagpapaharale sa historiya kan Amerika na iyo sa bandang huri an nabantog, kan 1850, bilang an Teritoryo nin Utah sa paghahanap kan relihiyosong kalayaan.\nAn grupo nagsanga paluwas asin kolonisado an sarong dakulaon na rehiyon na ngonyan bantog bilang an Koridor nin Mormon . Pinag-inkorporado ni Young An Simbahan ni Jesukristo nin mga Banal sa Huring-Aldaw bilang sarong ligal na entidad, asin inisyal na pinagpamahalaan pareho an simbahan asin an estado bilang iyo an teokratikong lider . Saiya man na pinagpublisa an dating nang sikretong praktis nin pag-agom nin dakol (plural marriage), sarong porma nin poligamiya .\nBrigham Young, iyo an nagpamayo sa LDS na Simbahan magpoon 1844 hanggan sa saiyang pagkagadan kan 1877\nKan ika-1857, an tensiyon nagkusog giraray sa tahaw kan mga Mormons asin iba pang mga Amerikano, kadakli bilang sarong resulta kan mga katukdoan nin simbahan sa poligamiya asin teokrasiya . An Utah Mormon na Giyera  nagsiklab magpoon 1857 hanggan 1858, na nagresulta sa relatibong bilog na katuninongan na paglaog sa Utah kan Armada nin Estados Unidos , na pagkatapos si Young nag-uyon na magbaba gikan sa kapangyarihan asin pagsanglian nin sarong bakong Mormon na teritoryal na gobernador, si Alfred Cumming . Daeng pagkukulang, an LDS na Simbahan nangangaputan pa man nin signipikanteng kapangyarihan sa Teritoryo nin Utah  bilang parte nin sarong aninong pangogobyerno .\nSa pagkagadan ni Young kan 1877, siya sinundan nin iba pang mas makusugong na LDS na mga Presidente , na nakipagbingkilan sa mga kaggibohan kan Kongreso nin Estados Unidos  tanganing ipagbawal an dakol na pag-aagom nin mga Mormons. An komplikto sa tahaw kan mga Mormons asin kan gobyerno nin Estados Unidos  naglangkaw hanggan sa punto na kan 1890, an Kongreso pinagdis-enkorporado an LDS na Simbahan asin pinagsubasta an gabos kaining mga pagsasadire. Dae naghaloy pagkatapos kaini, an Presidente kan Simbahan na si Wilford Woodruff  naghayag nin sarong Manipesto na opisyal na pinagsususpinde an pagpraktis kaini. Maski na ngani na an Manipestong  ini dae minatunaw kan eksistidong dakol na pag-aragoman, asin dae bilog na nakapagpapundo sa pagpraktis nin poligamiya, an relasyon sa Estados Unidos markadong nagrahay pagkatapos kan 1890, na tangani baya an Utah pinagpabale na bilang sarong estado kan Estados Unidos . An relasyon mas lalong nagin marahayon pagkatapos kan 1904, kunsoarin na an Presidente kan Simbahan na si Joseph F. Smith  pinagsikwal an poligamiya  sa atubangan nin Kongreso kan Estados Unidos  asin naghayag nin sarong “Ikaduwang Manipesto”  na nangangapudan para sa gabos na pag-agom nin kadakol sa laog nin Simbahan na mag-untok. Sa kabilugang pangyayari, an simbahan nag-adaptar nin sarong palisiya na pag-ekskomunikado kan mga miyembro na mananagboan na naggigibo pa kan poligamiya asin ngonyan naghingoha na aktibong mag-distansiya ini gikan sa pundamentalista  na mga grupo na nagpapraktis pa nin poligamiya.\nModernong Kapanahunan[baguhon | baguhon an source]\nSa panahon nin ika-20 siglo , an simbahan grabeng gayo an pagtalubo asin nagin internasyonal na organisasyon. Habang nagdidistansiya ini gikan sa poligamiya, an simbahan nagpoon na mag-enganyar, enot sa pinakaugat kan kulturang Amerikano, asin sunod sa internasyonal na mga kultura, lalo na idtong yaon sa Latin Amerika , sa paagi nin pagpapadara kan rinibong mga misyonaryo sa bilog na globo. Kan taon 2000, an simbahan naghayag na may 60,784 ining mga misyonaryo , asin an pankinabang miyembro kaini minaabot sa 11,068,861. Kan 2007, an miyembro nag-abot na sa 13,193,999.\nAn simbahan nagin sarong makusog asin pampublikong kampiyon kan monogamiya  asin an nuklear na pamilya , asin kun minsan minakawat na sarong prominenteng pagganap sa mga pampolitikang mga bagay, kabali na an pagkontra sa MX Peacekeeper Missile  na base sa Utah asin Nevada , nagkokontra sa Equal Rights Amendment , nagkokontra sa pagigin ligal nin pagsusugal , nagsusuporta sa pagbawal sa same-sex marriage , asin nagkokontra na isabatas an eutanasiya . Kaya lang, laen pa sa mga ibang isyu na pinagkonsidera kaini na manunungod sa moralidad, an simbahan maigot na pinagmantiner an posisyon na neutralidad politikal(political neutrality).\nSarong bilang nin opisyal na mga pagbabago an nangyari sa organisasyon sa modernong kapanahunan. An saro sa signipikanteng pagbabago iyo an ordinasyon kan maitom na mga tawo  sa Pagkasaserdote kan 1978, na iyo an nagpabaliktad kan palisiya na orihinal na pinagpasunod ni Brigham Young. Igwa man nin peryodikong mga pagbabago sa estruktura asin organisasyon kan simbahan, tangani sanang maipag-uyon sa pagtatalubo kan organisasyon asin an danay na kadagdagang internasyonal na presensiya. Halimbawa, magpoon pa kan amay na 1900, an simbahan pinagpasunod na an sarong Programa sa Pagkasaserdoteng Korelasyon  tanganing sentralisado an mga operasyon kan simbahan asin darahon sinda sa irarom kan sarong hirarkiya nin pagkasaserdoteng kapamayuhan. Sa panahon nin Dakulang Katiosan , an simbahan man nagpoon na sa operasyon nin sarong sistema nin Pansimbahang Pangangalaga, asin ini naggigibo nin nagkapirang pantawong katabangan (humanitarian assistance) sa kooperasyon kan iba pang panrelihiyosong mga organisasyon.\nMga Katukdoan asin mga Pinagpapraktis[baguhon | baguhon an source]\nMga Pinaggigikanan kan Awtoridad[baguhon | baguhon an source]\nAn teolohiyo kan LDS na Simbahan konsistido nin sarong kasalakan sa biblikong  mga doktrina na may pinaniwalaan na mga kapahayagan asin ibang komentaryo kan mga LDS na mga lideres, partikular na gayo si Joseph Smith, Jr. An pinaka-awtoritabling mga pinaggigikanan nin teolohiyo iyo an kanon nin pagtubod kan apat na relihiyosong mga teksto , pinag-aapod na iyo an Estandarteng Mga Gibo . Ining apat na mga teksto minabale sa Bibliya, an Libro ni Mormon, an Doktrina asin mga Tipan, asin an Perlas nin Dakulang Kahalagahan. Sa pag-iriba kaining mga libro, an simbahan nangangaputan sa kapantay na pag-ingat, siring na an ibang estandarteng mga gibo an Libro ni Mormon, pinagsasabi kan simbahan na iyo an “Saro pang Tipan ni Jesukristo” na si Joseph Smith iyo an nagsalin gikan sa nakalubong na mga laminang bulawan . An simbahan pinagkarakteristiko an Libro ni Mormon bilang "an mas pinakatama sa arinman na libro kan kinaban asin an panulok-gapo kan saindang relihiyon."\nAn Kanon nin Kasuratan kan LDS na Simbahan na pinag-aapod na Estandarteng mga Gibo (Standard Works).\nAn Bibliya, parte man nin kanon kan simbahan, iyo an pinaniniwalaan na iyo “an tataramon nin Diyos mantang ini pinagsalin sa tama.” Haros pirme, an simbahan ginagamit an Awtorisadong King James na Bersyon . Kaya lang paminsan, mga parte kan sarong bersyon nin Bibliya  sa paagi ni Joseph Smith, Jr. an pinagkonsiderang pinaka-awtoritatibo. An ibang ekserpto kan Bibliya na pinagsalin ni Joseph Smith pinagbale sa Perlas nin Dakulang Kahalagahan, na minabale man kan pinaniniwalaan na mga pinagsalin ni Smith asin mga historical na mga bagay. An ibang historical na mga bagay asin pinaniniwalaan na mga kapahayagan mananagboan sa Doktrina asin mga Tipan.\nAn iba pang pinaggigikanan kan mga doktrina minabale sa seremonya para sa LDS na Pamanang Regalo, siring man sa mga pinagsasabi kan mga LDS na lideres. An simbahan nagtutukdo na an Enot na Panguluhan (an Propeta asin an saiyang mga tagapagpayo) asin an Korum kan Doseng Apostoles na mga Propeta , asin na an saindang mga paghuhulit pirmeng minagikan sa Diyos sa paagi kan Banal na Espiritu ; ang mga miyembro kan simbahan minauyon sainda sa regular na paagi bilang mga Propeta, tagakita, asin mga tagapagpahayag---ini publikong pinaggigibo sa kabangaan nin taon sa pankinaban na brodkast kan heneral na kumperensiya nin simbahan.\nMga Kumparasyon sa laog nin Kristiyanidad[baguhon | baguhon an source]\nMga Banal sa Huring-Aldaw nagtutubod sa pagkabuhay-liwat resurrection ni Jesus, siring sa ipinagpahiling kaining replika na Christus ni Bertel Thorvaldsen, sarong estatuwa na yaon sa North Visitors' Center sa Temple Square nin Salt Lake City\nSa kadagdagan sa paniniwala sa Bagong Tipan , an Pagka-Diyos(Deity) ni Jesukristo, asin an pagbabayad-sala  asin pagkabuhay-liwat ni Jesukristo , kadakol na mga katukdoan kan LDS an pinagkahirasan nin kadakol na ibang mga simbahan nin Kristiyanidad . Halimbawa, an Teolohiya kan LDS minabale sa paniniwala sa birhen na kamundagan ni Kristo, Milenyalismo  (paniniwala sa sanribong taon na paghahade kan pankinaban na katuninongan an masunod sa Ikaduwang Pag-abot ni Kristo) , pagsikwal sa orihinal na kasalan , pero may paniniwala sa pagbubunyag  sa paagi ni paglubog para sa kapatawaran nin lambang sadireng mga kasalan, pangadyeon sa Ama sa pangaran nin Ake, Apostolikong Pagsangli  (via sarong bisyon kan mga apostoles ki Joseph Smith), kontinwasyonismo , asin Restoryanismo  (an paniniwala sa sarong Dakulang Apostasya  na sinundan sa paagi nin sarong Restorasyon  kan Pagkasaserdote sa paagi ni Joseph Smith. An LDS na Simbahan nagtutukdo na ini iyo an sarong restorasyon kan pina-enot na siglong Kristiyanidad , asin an iyo sanang totoo asin awtorisadong Kristiyanong simbahan.\nDaeng pagkukulang, an LDS na Simbahan naiiba sa kadakol pang ibang mga simbahan na yaon sa laog nin Kristiyanidad, asin an ibang mga Kristiyano dae naniniwala na an LDS na Simbahan kaparte kan Kristiyanidad. Sa opisyal na pananaw, an mga mayor na Kristiyanong denominasyon hinihiling an LDS na Simbahan bilang nagtitindog na iba sa kredal na Kristiyanidad, sarong punto na an LDS na Simbahan mismo habong makipagbingkilan. Gikan sa perspektibon nin mga Kristiyano na nangangaputan sa mga kredo , an pinakasignipikanteng parte nin kalaenan iyo an pagsikwal kan LDS na Simbahan sa ekyuminikal na mga kredo siring baga sa Nicene Creed , na minakahulugan sa predominanteng pananaw kan Kristiyanong Diyos bilang sarong Trinidad  kan tolong separadong mga persona na may “sarong substansiya” . An teolohiya kan LDS na Simbahan minamangno nin sarong “Pamayuhang Diyos”  na komponido kan Diyos Ama , Saiyang Akeng si Jesukristo , asin an Espiritu Santo  bilang tolong separadong persona na magkahiras sa pinagkasararong katuyuhan o kagustuhan; kaya lang, they pinaghihiling bilang tolong distinktibong mga nilalang na minahimo sa solong Pamayuhang Diyos. Ini nakapagtukdo sa iba pang doktrinal na kumparasyon sa Aryanismo  asin Semi-Aryanismo . An iba pang signipikanteng diperensiya may relasyon sa pansimbahang pagtanggap kan kadagdagan na eskritura(scripture), doktrina(doctrine), asin mga pinagpapraktis na minalampas sa ano man na mananagboan sa pinakahuring mga bersyon kan Bibliya nin Katoliko o Protestante.\nMga Distinktibong Doktrina asin mga Pinagpapraktis[baguhon | baguhon an source]\nAn mag-agom kasunod kan saindang selestiyal na kasal (Celestial marriage) sa laog nin temple kan Manti Utah\nNagkapirang mga doktrina asin mga pinagpapraktis kan LDS na Simbahan na minapalaen kaini sa ibang mga simbahan nin Kristiyanidad. Halimbawa, an Kosmologiya nin Mormon (Mormon Cosmology), an Plano nin Kaligtasan (Plan of Salvation) na minabali kan Pre-Mortal na Buhay , tolong mga langit (three heavens), asin an doktrina nin Eksultasyon  iyo an distinktibo sa pag-iriba nin mga Kristiyanong sekta. Sa partikular, an LDS na Simbahan nagtutukdo na an lambang espiritu nin tawo sarong literal na ake nin Diyos, maski ngani an “intelihensiya”(intelligence) kaini eternal na kapantay nin Diyos. Labaw pa diyan, an simbahan nagtutukdo na mga tawo magigin mga Diyos asin mga diyosa sa pagkatapos nin buhay  na kun saen sinda mapuwedeng magkaigwa kan sadire nindang espiritung kaarakian. Tanganing makamtan ining estado nin pagkadiyos o pagkadiyosa (pinag-aapod na eksultasyon), an simbahan nagtutukdo na an saro kaipuhan na magkaigwa nin pagtubod  ki Jesus , magpartisipar sa sekuwensiya nin mga seremonya pinag-apod na mga ordinansa , asin padagos na magin matapat sa mga obligasyon na saindang pinaghimo bilang parte kaining mga ordinansa. An mga ordinansa danay na kaipuhanan para sa eksultasyon kabali an pagbubunyag , kumpirmasyon , an pamanang regalo , Selestiyal na pag-agom , asin/o baya pagseselyo , asin sa ibang kaso, an ikaduwang kalahidan .\nBaptismal font sa Salt Lake Temple, circa 1912, kun saen an pagbubunyag para sa mga gadan (baptism for the dead) pinaggigibo sa paagi nin pagproksi. An font nakapatong sa mga likod kan doseng baka na minarepresentar kan Doseng Tribu nin Israel (Twelve Tribes of Israel)\nAn huri kaining mga seremonyas pinaggigibo sa laog kan mga templo . Idtong mga miyembro na nakipagbahagi na sa seremonya nin Endowment pinagtataw-anan nin pan-irarom na bado, pinag-aapod na bado sa templo , na saindang pagsusul-oton bilang kaggikanan nin proteksiyon asin bilang sarong pampagiromdom kan saindang mga obligasyon na nakapalaman sa Pamanang regalo (Endowment). An LDS na pagseselyo minapahiling nin sararoang pananaw kan LDS na mapanunungod sa mga pamilya. Uyon sa teolohiya kan LDS na Simbahan, an mga lalake asin mga babaye mapuwedeng ipagselyo sa lambang saro sainda na tanganing an saindang bugkos nin pag-inagoman magpapadagos sagkod sa pagkatapos nin buhay. An mga kaarakian mapuwede man na ipagselyo sa saindang biolohikal o nag-ampon na mga magurang tanganing makaporma nin sarong permanenteng magurang-ake na mga bugkos. An pinakasignipikanteng ordinansa kan LDS mapuwedeng paggibohon sa paagi nin pagproksi para asin katindogan ninda na nagkagaradan (hilngon sa pagbubunyag sa mga gadan  na. An LDS na Simbahan nagtutukdo na an gabos magkakaigwa nin oportunidad tanganing madangog asin tanggapon o isikwal an teolohiya kan LDS asin an benepisyo kaining mga sakramento, sa buhay na ini or sa masunod.\nAn matapat na LDS nag-oobserba nin sarong koda nin kalusugan na pinag-aapod na Tataramon nin Kadunungan  na kun saen sinda minarayo gikan sa pagkonsumo nin mga alkoholikong mga inomon , kape , tsaa , asin tabako . An sainda koda sa moral minabali sa batas nin kalinigan-puri  na minabawal nin sekswal na pakipagrelasyon luwas sa heterosekswal na pag-aagom. An sarong matapat na LDS nagdodonasyon nin 10% ikapu  sa gabos niyang kita. Sinda man nagtatao nin boluntaryong pagseserbisyo sa saindang lokal na Simbahan. Labaw pa diyan, gabos na binatilyong kalalakehan na yaon sa 19-25 taon an edad na igwa nin magayon na kalusugan, asin kadakol na mga nagretirong mag-agom an pinagpapakusog na magboluntaryo nin hanggan duwang taon bilang sarong misyonaryo  tanganing mangangadal  asin/o baya magpapaabot nin makatawong serbisyo. An mayong mga agom na kababaehan na 21 taon asin lampas pa mapuwedeng magsirbe bilang mga misyonarya laog nin 18 bulan, pero ini bakong pinagkonsidera na sainda katungkulan na gibohon ta yaon ini sa mga lalake na pinag-ordinahan na mga Elders.\nAn LDS nagtutukdo na an Diyos nagtataram sa Simbahan ngonyan sa paagi kan buhay na mga Propeta na iyo an nagpapahayag kan Saiyang kagustuhan siring na Siya naggibo kaini kan suanoy pa. Sinda man nagtutukdo na pareho an LDS asin bakong LDS na mga indibidwal mapuwedeng magresibe nin personal na paggiya gikan sa Banal na Espiritu tanganing tabangan sinda kan saindang pamumuhay.\nAn Kumparasyon sa ibang Kahiroan nin Pagtubod kan mga Banal sa Huring Aldaw[baguhon | baguhon an source]\nGabos na Kahiroan nin Pagtubod kan Mga Banal sa Huring Aldaw Latter Day Saint movement minaako ki Joseph Smith, Jr. bilang sarong propeta. Uya, siya ipinagpahiling sa sarong depiksiyon kan Enot na Bisyon First Vision, na kun saen sabi niya saiyang nahiling an Diyos Ama God the Father asin si Jesus.\nAn LDS na Simbahan nakipaghirasan nin sarong komon na kamanahan kaiba an sarong bilang nin ibang saradit na mga paratubod na kolektibong pinag-aapod na Kahiroan nin mga Banal sa Huring Aldaw . Ining mga pagtubod igwa nin kaparehasan sa LDS na Simbahan kan saindang paniniwala ki Joseph Smith, Jr. bilang sarong Propeta asin pundador kan saindang relihiyon. Sinda man nagtanggap sa Libro ni Mormon, asin minsan sa dikit na bagay sa ibang bersiyon kan Doktrina asin mga Tipan. An iba kaining mga pagtubod, siring baga sa Komunidad ni Kristo , pirme nanggad na pinagsisikwal an doktrina nin dakol na pag-agom ni Joseph Smith, siring man an kadakol na iba pa niyang distinktibong mga doktrina.\nAn ibang sangay kan Banal sa Huring Aldaw  na kahiroan puwedeng ipagkonsidera na mga saha kan LDS na Simbahan, baya sarong resulta kan mga dae pagkaka-irintindihan manungod sa dakol na pag-aagom . Sa LDS na Simbahan, an praktis kan dakol na pag-agom pinag-abandona kan paglik-ad nin ika-20 siglo, pero ini ipinagpadagos sa pag-iriba nin mga pundamentalistang grupo, na naniniwala sa praktis na sarong kinakaipuhanan para sa Eksultasyon(an pinakahalangkaw na antas nin kaligtasan), na minatugot sainda na magin mga diyos asin mga diyosa sa pagkatapos nin buhay. An LDS na Simbahan, bilang pagkakaiba, naniniwala na saro sanang Selestiyal na Pag-aagom  manigo na para sa Eksultasyon. Ang mga Pundamentalista  man naniniwala sa bilang kan iba pang mga doktrinang pinagtukdo asin pinagpraktis ni Brigham Young kan ika-19 siglo, na an LDS na Simbahan puwedeng pinag-abandona na, pinaglimanan, o ibinugtak sa kahalatan.\nSa tingkog nin maraot na publisidad kan ika-19 siglo mapanungod sa dati kaining pagpraktis kan dakol na pag-agom, an LDS na Simbahan naghingoha na maedistansiya ini gikan sa poligamiya  asin sa mga grupo kan Pundamentalistang Mormon. An simbahan haloy nang pinag-ekskomunikado an siisay na mga miyembro na madakol na nagpapraktis pa nin poligamiya.\nOrganisasyon asin Estruktura kan Simbahan[baguhon | baguhon an source]\nAn Pangaran asin Legal na Entidad[baguhon | baguhon an source]\nAn simbahan nagtutukdo na iyo ini an kapadagusan kan Simbahan ni Kristo  pinag-establisa kan 1830 ni Joseph Smith, Jr. Ining orihinal na simbahan nagdanas nin nagkapirang pagsalida nin pangaran sa panahon kan 1830s, na pinag-aapod na an Simbahan ni Jesukristo, an Simbahan nin Diyos, asin kasunod kan 1837, an pangaran opisyal na pinagsalidan na magin an Simbahan nin mga Banal sa Huring Aldaw. Kan Abril 1838, an pangaran giraray opisyal na pinagsalidahan sa paagi nin pinagtobodan na kapahayagan na magin An Simbahan ni Jesukristo nin Mga Banal sa Huring-aldaw. Kaya lang, nagkaigwa pa nin nagkapirang alternatibo sa mga espeling kan pangaran kaini na pinaggagamit kan buhay pa si Smith, kabali na an haypinadong “Huring-aldaw”. Pagkatapos na magadan si Smith, si Brigham Young asin an pinakadakulang hawak nin mga parasunod ni Smith pinag-inkorporado an LDS na Simbahan kan 1851 sa paagi nin lehislasyon kan Estado nin Deseret , sa irarom kan pangaran na An Simbahan ni Jesukristo nin mga Banal sa Huring-aldaw, na minabali kan haypinadong “Huring-aldaw” asin sadit na “a”("d"). Kan 1887, an LDS na Simbahan ligal na pinagtunaw sa Estados Unidos  sa paagi kan  nin huli sa mga praktis kan simbahan (ngonyan abandonado na) nin poligamiya. Pagkatapos kaiyan, an simbahan nagpadagos nin operasyon bilang “bakong inkorporado na relihiyosong asosasyon”, sa irarom kan pangaran na An Simbahan ni Jesukristo nin mga Banal sa Huring-aldaw, na dagos nagin pormal na pangaran kaini. Pinagtanggap na inpormal na mga pangaran minabali kan LDS na Simbahan, an Mga Banal sa Huring-aldaw, asin an Mormons. An terminong Mormon na Simbahan iyo an komon na ginagamit, pero an simbahan nagpoon sa pagpapapondo nin paggamit kaini sa huring parte kan ika-20 siglo, maski na ngani na mayo man isyu sa terminong Mormon  kaini. An Simbahan naghagad na an opisyal na pangaran, An Simbahan ni Jesukristo nin Mga Banal sa Huring-aldaw, iyo an gamiton kunsoaring posible, o kun kinakaipohan pahalip-oton na “an Simbahan” o “an Simbahan ni Jesukristo”.\nAn simbahan nag-organisa nin nagkapirang libre-buwis na mga korporasyon tanganing magtabang sa pagbalyo kan kuwarta asin kapital. An mga ini kabali an Korporasyon kan Kapamayuhang Obispo kan Simbahan ni Jesukristo nin mga Banal sa Huring-aldaw, na pinag-organisa kan 1916 sa irarom nin batas kan estado nin Utah tanganing bakalon, kaputan, asin ipagpabakal an . Kan 1923, an simbahan pinag-inkorporado an Korporasyon kan Presidente kan An Simbahan ni Jesukristo nin Mga Banal sa Huring-aldaw sa Utah tanganing magtanggap asin magmaneho nin kuwarta asin donasyon kan simbahan. Kan 1997, pinag-inkorporado an simbahan  tanganing magkakapot kan gabos na mga  nin simbahan, , asin iba pang Intellectual Property . An simbahan man nagkakapot nin nagkapirang bakong-libre-buwis na mga korporasyon. (Hilngon an Finances of the Church of Jesus Christ of Latter-day Saints .\nHeograpikong Distribusyon asin Kamiyembrohan[baguhon | baguhon an source]\nMga nasyon asin Teritoryo na igwa kisera nin sarong LDS na templo Mga nasyon asin Teritoryo na mayong LDS na templo, pero igwa nin organisadong mga kongregasyon asin mga misyonaryo Mga nasyon asin Teritoryo na mayong opisyal na presensiya kan LDS\nAn mga kongregasyon kan Simbahan heneral na heograpikong pinag-organisa, bakong arog sa ibang pinakaugat na Kristiyanong denominasyon. Para sa Pandominggong mga serbisyo, an simbahan pinagrupo sa darakulang (~200 to`400 na katawohan) mga kongregasyon na bantog sa apod na wards'', or saradit na mga kongregasyon na bantog sa apod na branches . Maski na ngani kun minsan an pagharongon (building) pinag-aapod bilang sarong kapilya , an kuwarto na pinaggagamit bilang sarong kapilya para sa panrelihiyosong serbisyo aktuwalmente saro sanang bahagi kan estandarteng harong sa pagmiting, na kun saen an simbahan minamantine an sarong birtuwal na kapilya  na paglilibot kan sarong tipikal na halimbawa, asin man an online meetinghouse locator  na puwedeng magamit sa paghanap kan mga lokasyon asin oras nin mga miting kan mga kongregasyon sa bilog na mundo. An panrehiyon na organisasyon kan simbahan na darakula kesa solong mga kongregasyon minabali kan mga istaka , mga misyon , mga distrito , mga erya , asin mga rehiyon.\nMay-agom 67% 52%\nDiborsiyado o Separado 9% 13%\n3 or dakol na kaarakian sa harong 2.6 1.8\nSemanahan (o dakol) Atendans sa Relihiyosong mga Serbisyo 77% 39%\nAn mga report kan pankinaban na kamiyembrohan sobra sa 14.7 milyones na minaabot sa 8.3 milyones an nag-eerok sa luwas kan Estados Unidos . Uyon kaining mga estatistiko ini iyo an pan-apat na pinakadakulang relihiyosong hawak sa Estados Unidos. An report sa kamiyembrohan kan simbahan minabali sa gabos na pinagbunyagan na mga miyembro asin kan saindang mga kaarakian. Maski na ngani na an simbahan dae man nagpapaluwas nin pigura kan atendans sa publiko, an mga parasiyasat mina-estimayt na an aktuwal na atendans sa kada semana sa LDS Pagsambang Serbisyo sa bilog na mundo minaabot sa 4 na milyones. An mga miyembro na nag-eerok sa Estados Unidos asin Canada  minabilog kan 46% nin kamiyembrohan, sa Latin Amerika  38%, asin mga miyembro sa katadaang parte nin mundo 16%. Sarong survey sa paagi kan City College of New York  kan 2001 pinag-ekstrapolado na igwa nin 2,787,000 pansadireng bistado na LDS na gurang sa Estados Unidos  kan 2001, 1.3% kan populasyon kan Estados Unidos, minahimo kan LDS na Simbahan sa ika-10 pinakadakulang relihiyosong hawak sa saindang survey sa telephone kan sobra sa 50,000 na households. An 2012 Pew Forum on Religion & Public Life Survey , pinagkondusir sa paagi kan Princeton Survey Research Associates International (PSRAI), nakanagbo nin 2.0% kan gurang na populasyon na pansadireng nagpabisto kan saindang sadire bilang Mormons.\nHirarkiya nin Pagkasaserdote[baguhon | baguhon an source]\nPresident kan LDS na Simbahan magpoon 2008.\nAn LDS na Simbahan pinag-organisa sa sarong hirarkikal na estruktura pangenot na pinagpapamahalaan nin mga kalalakehan, mantang an mga kababaehan naggaganap na magpapangenot kan ibang mga kababaehan asin mga kaarakian. An mga Mormons naniniwala na si Jesus iyo an pamayo kan Simbahan sa paagi nin kapahayagan, asin nagpili nin sarong lalake, na pinag-aapod na “an Propeta” o Presidente kan Simbahan , bilang Tagapagtaram ni Jesus sa ibabaw nin kinaban. An presenteng iyo si Thomas S. Monson . Siya asin duwang mga tagapagpayo (na pirme nang ordinadong mga apostoles  iyo an minaporman kan Enot na Panguluhan , an tagapagpangenot na hawak kan Simbahan; doseng ibang mga apostoles iyo an minaporman kan Korum nin Doseng Apostoles . Kunsoarin na an President magadan, an saiyang tagapagsangli iyong gayo an pinakasenyor na miyembro kan Korum nin Doseng Apostoles , na iyo an minabilog sa bag-ong Enot na Panguluhan. An mga lalakeng ini, asin an iba pang lalakeng mga miyembro kan bilog na pamamahala kan simbahan (kabali an enot na duwang mga Korum nin Sitenta  asin an Pangenot na Bishopric  iyo an pinag-aapod na mga heneral na awtoridad . Sinda mina-ehersisyo pareho kan eklesiyastikal asin administratibong kapamayuhan sa bilog na simbahan, asin nagtatao nin direksyon sa mga gibohon kan mga panrehiyong mga lideres pababa hanggan sa lokal na antas. An mga Heneral na Awtoridad asin mga presidente kan misyon nagtatrabahong bilog asin tipikal na nagreresibe nin alawans gikan sa pundo kan simbahan o mga investment.\nSa lokal na antas, an kapamayuhan kan simbahan minagikan sa mga liyetang miyembro  asin nagtatrabahong part-time bilang boluntaryo na mayong alawans. Siring sa gabos na mga miyembro, sinda pinapadulot nin ikapu  na 10% kan saindang kita pasiring sa simbahan. An minapalaen lang sa trabahong iyan iyo an mga LDS na mga misyonaryo na nagtatrabaho sa lokal na antas asin binabayadan nin panggastos gikan sa pundo na nareresibing mga kontribusyon gikan sa saindang mga pinaggikanan na mga kongregasyon ; kaya lang, an mga prospektibong mga misyonaryo pinagpakausog na magtao nin kantidad kan saindang mga misyon pasiring sa pundong ini para sa sadire nindang paggamit kun possible. An mga miyembro nagboboluntaryo para sa heneral na pangangalagang trabaho para sa pasilidad kan mga lokal na simbahan.\nPanlaog kan Conference Center kun saen an simbahan pinaggigibo kaini an pankabangaang taon asin pantaon na Heneral na Kumperensiya General Conference\nAn mga kalalakehan na yaon sa kapamayuhang kamugtakan iyo an general na pinagkokonsidera na parte kan pagkasaserdote , asin pinag-ordinahan sa pagkasaserdote sa amay na edad na 12. An ordinasyon ginigibo sa paagi nin sarong seremonya na minabali kan pagpapatong nin saindang mga kamot  sa payo kan sarong pinag-oordinahan. An mga babaye na nakapagpartisipar sa seremonya kan Pamanang regalo  kung minsan pinagsasabing pinagbiyayaan nin "pagkasaserdoteng kapangyarihan", pero sinda dae nanggad pinag-oordinahan sa sarong opisina nin pagkasaserdote, asin dae pinagkokonsidera na magin kaparte kan pagkasaserdote, maski na ngani na igwa man kan ika-19 siglong mga instansiya na an LDS na mga babaye minapartisipar sa administratibong mga pagbebendisyon, pero sa paagi nin pagtubod ki Kristo, asin bako sa paagi nin pagkasaserdoteng awtoridad. Sinda mayong kapamayuhang kamugtakan kundi sa mga kaarakian asin iba pang mga kababaehan. An pagkasaserdote pinagbanga sa Aaronikong Pagkasaserdote  para sa mga hoben na mga kalalakehan na 12 asin pataas, asin an Melchizedek na Pagkasaserdote  para sa mga kalalakehan na 18 asin pataas. Magpoon pa kan 1978, an kamiyembrohan sa pagkasaserdote pinagbukas sa gabos na mga rasa(race).\nMga Programa kan Simbahan asin Kaantabayanan na mga Organisasyon[baguhon | baguhon an source]\nSa irarom kan kapamayuhan kan pagkasaserdoteng hirarkiya iyo an limang kaantabayanan na mga organisasyon  na nagpapano sa kadakol na mga gibohon sa simbahan: Kahinggianang Sosyedad  na sarong organisasyon nin mga kababaehan, an Organisasyon kan mga Hoben na Kalalakehan  asin Organisasyon kan mga Hoben na Kababaehan  para sa mga tinedyer na may edad 12 hanggan 17, Primarya  na sarong organisasyon para sa mga kaarakian hanggan sa edad na 12, asin Pandomingong Eskuwelahan  na nagtatao nin kadakol na mga pandomingong klase para sa mga tinedyer asin mga gurang. An Simbahan nagpapadalagan nin nagkapirang mga programa asin mga organisasyon sa parte kan pagpapangadal , edukasyon, asin pantabang kan simbahan (church welfare). Kadakol kaining mga kaantabayan asin mga programa pinagpapaaram sa paagi kan Pagkasaserdoteng Korelasyon na Programa , na pinagdesinyo tanganing magtao nin sarong sistematikong kapaagihan sa pagmantiner kan pankinabanon na konsistensiya (consistency), ortodoksiya (orthodoxy), asin kontrol kan mga pansimbahang mga ordinansa , mga doktrina (doctrines), mga organisasyon (organizations), mga miting (meetings), materyales (materials), asin iba pang mga programa asin mga aktibidades.\nAn LDS na Simbahan nagpapadalagan nin sarong dakulaon na programang misyonaryo . An ibang mga miyembro kan simbahan iyo an pinagpapakusog na magsirbe bilang mga misyonaryo, magpili kun full-time, part-time, o bilang “serbisyo” na mga misyonaryo para sa saro na mga ginatos na mga misyon  na yaon sa bilog na mundo. An gabos na mga misyonaryo nagsisirbe sa boluntaryong paagi, asin an saindang mga pangastos pinagbabayadan sa paagi kan mga tipon kan mga misyonaryo man sana, kan saindang mga pamilya, asin kan saindang lokal na mga kongregasyon. An mga misyonaryo minabale sa solong hoben na kalalakehan na an edad 19 hanggan 25 (na magsisirbe sa misyon nin duwang taon), solong hoben na kababaehan na lampas sa edad na 21 (na magsisirbe sa misyon nin 18 bulan), asin gurang na mag-agom na heneralmenteng retiredo (na magsisirbe sa termino na maabot sa tolo hanggan 36 na bulan). An solong hoben na kalalakehan pinapakusog asin pinaglalaoman na magsisirbe nin sarong misyon; an mga kababaehan asin mag-agom pinagpakusog man, pero dae pinaglalaoman na magsisirbe nin misyon. An mga misyonaryo heneralmente mayong pagkaaram kun saen parte nin mundo sinda magsisirbe kan saindang misyon, asin kun kinakaipuhan, an simbahan an magtutukdo sainda nin bagong lengguwahe. An mga misyonaryo minapugol kan halangkawon na mga estandarte kan saindang personal “kamanigoan” (worthiness), na pinagdeterminar sa paagi kan masusing interbiyu kan eklesiyastikal na lider mapanungod sa kun gurano karahay na an misyonaryo nagsunod sa pansimbahang estandarte siring baga sa mga Tataramon nin Kadunungan  (na dae nagkokonsumo nin alkohol (alcohol), tabako (tobacco), kape (coffee), o tsaa (tea)) asin an an Batas nin Kalinigan-Puri  (paglikay gikan sa pre o extra-marital sex).\nAn Brigham Young University Centennial Carillon Tower sa laog kan Brigham Young University, saro sa nagkapirang pan-edukasyon na mga institusyon na pinag-esponsoran kan simbahan.\nAn simbahan nagpapadalagan nin sarong Sistema nin Pansimbahang Edukasyon  na minabale kan Brigham Young University, Brigham Young University-Idaho(an dating Ricks College), Brigham Young University-Hawaii , asin an LDS Business College. An simbahan man nagpapadalagan kan mga Institutes of Religion asin kan LDS Students Association harani sa mga kampus nin kadakol na mga kolehiyo asin unibersidad. Para sa hayskul edad na mga kahobenan, an simbahan nagpapadalagan nin apat na taon na Seminary Program, na kun saen an mga estudyante nagkaklase bilang kadagdagan kan saindang sekular na mga pag-adal. An simbahan man nag-esponsor nin sarong hababang interes na educational loan program na bantog bilang Perpetual Education Fund , na iyo an nagtatao nin pan-edukasyon na oportunidad sa mga estudyante gikan sa mga nag-aasenso pa sanang mga nasyon.\nAn Pansimbahang Sistema nin Pagtarabangan(Church Welfare System), nagpasimuno sa panahon kan Dakulang Katiosan (Great Depression), nagtatao nin tabang sa mga pobre. Ini pinagpupunduhan sa paagi kan mga Pan-ayunong Dulot: bulan-bulan na donasyon na laen pa sa normal na 10% ikapu, na iyo an minarepresentar sa kantidad nin duwang pagkakan na pinagtatao sa kada bulanan na mga Domingo nin Pag-ayuno (Fast Sundays). An kuwarta gikan sa programa iyo an pinaggagamit tanganing padalagon an mga Kamalig nin Obispo (Bishop’s Storehouses), na iyo an nagpapakete asin nagtitipon nin pagkakan at hababang kantidad. An distribusyon nin mga pundo asin pagkakan pinagpapamahalaan sa paagi kan lokal na mga obispo (mga pastor nin kongregasyon). An simbahan man nagpapanao nin kuwarta sa paagi kan LDS Philanthropies na dibisyon para sa mga biktima nin kalamidad asin mga pobreng mga nasyon.\nAn iba pang mga programa asin mga departamento minabale sa The LDS Family Services , na nagtatao nin asistensiya sa pag-ampon, marital and family counseling, psychotherapy, asin addiction counseling; an LDS Church History Department, na iyo an nagkokolekta kan mga historiya nin simbahan asin mga rekord; asin an Family History Department  na iyo an minapamahala kan dakulaon na Church Family History na mga gibo. An simbahan man saro sa mga mayor na proponente kan mga programa sa Skawting  para sa mga akeng lalake asin nagtatabang nin kadakol na mga miyembro  sa Boys Scouts of America kesa arinman na ibang mga simbahan.\nMga Pinansiya[baguhon | baguhon an source]\nAn simbahan dae nagpahayag nin kabilugang pansimbahan na pinansiyal na papeles magpoon pa kan 1959, pero kan 1997 an Time Magazine pinag-apod ini na saro sa mga mayamanon na mga simbahan sa kinaban per kapita. An para-sa-kita, bakong-para-sa-kita, asin pan-edukasyong subsidyaryong mga entidades pinag-aawdit kan sarong independenteng kumpanya nin accounting: siring kan 2007, Deloitte & Touche. Sa kadagdagan, an simbahan nag-empleyo nin sarong independenteng departamento nin awdit  na nagtatao kaining sertipikasyon sa lambang pan-taonang heneral na kumperensiya  na an mga kontribusyon kan simbahan na pinagkolekta asin pinagkagastusan uyon sa palisiya kan simbahan.\nAn simbahan nagreresibe kan haros gabos na mga pundo gikan sa ikapu  (diyes porsiyento kan lambang kita nin miyembro) asin Pan-ayunong Dulot  (kuwarta na ipinagtatao sa simbahan sa pagtabang sa mga indibidwal na nangangaipo). Uyon sa simbahan, an kuwarta kan ikapu asin pan-ayunong dulot na kinolekta pinagpaorog para sa eklesiyastikong mga katuyuhan asin dae pinaggagamit para sa pampakitaan na mga negosyo. Haros mga diyes porsiyento kan pundo kaini man minagikan sa kita nin pagnenegosyo asin real estate holdings.\nAn simbahan ginagamit kaini an pundo sa ikapu sa pagtutugdok asin pagmamantiner kan mga pagharongon (buildings) asin iba pang mga pasilidades; sa pag-imprenta nin mga Eskritura para sa trabahong misyonaryo; sa pagtatao nin tabang sosyal asin kahinggianan; asin sa pagsuporta sa misyonaryo, pan-edukasyon, asin iba pang pinag-eesponsoran na mga programa kan simbahan.\nAn simbahan man namumuhunan sa pagkakakitaan na negosyo asin real estate ventures arog baga kan Bonneville International , Deseret Book Company , asin mga rantso nin kabakahan sa Utah , Florida , asin Canada . Kaya lang, ining mga rantso pinagbanga kan Church Welfare Work (Bishop’s Storehouse asin Welfare Square) na kun saen an mga pundo na pinaggagamit gikan sa ikapu asin bako para sa pagkikita. Para sa pagkakakitaan na mga operasyon kan mga rantso parsyal na pansadireng-sustinido pero dae ginagamit an kuwarta nin ikapu.\nKultura[baguhon | baguhon an source]\nNin huli sa mga pagkakaiba sa pamumuhay na pinagpaorog sa paagi kan pansimbahang doktrina asin historiya, sarong distinktibong kultura an nagtatalubo sa mga miyembro kan simbahan. Ini primerang konsentrado sa Intermountain West , pero mantang an kamiyembrohan kan simbahan nagkakalat sa palibot nin mundo, kadakol kaining mas distinktibong mga pinagpapraktis an nagsurunod, arog baga sa pagsusunod sa Tataramon nin Kadunungan , sarong pinagpahayag na batas nin kabaskugan o koda (D&C 89), kaagid sa Leviticus tsapter 11 sa Bibliya, na nagpapangalad sa pagkokonsumo nin tabako , alkohol, kape , asin tsaa , asin iba pang nakaka-adik na mga substansiya. Bilang sarong resulta kan Tataramon nin Kadunungan, an kultura sa mga lugar kan mundo na igwa nin sarong halangkaw na konsentrasyon kan LDS na iyong gayo an ipinagpapahiling.\nMga miting asin panluwas na mga programa pinaggigibo na regular asin nagigin parte kan kultura nin Mga Banal sa Huring-aldaw.\nEstaran asin Pamilya[baguhon | baguhon an source]\nApat na beses sa sarong taon, an gurang na mga kababaehan (mga miyembro kan Sosyedad nin Kahinggianan  kan simbahan) nag-aatendir nin sarong Home, Family and Personal Enrichment Meeting. An miting puwedeng konsistido nin sarong panserbisyong proyekto, o pag-atendir nin sarong pansosyal na aktibidad, o nin kadakul na mga klase na pinaggigibo. Kadagdagan na Enrichment na mga aktibidades pinaggigibo para sa mga kababaehan na may kaagid na mga pangangaipo asin interes.\nPansosyal na mga Aktibidades asin mga Katiriponan[baguhon | baguhon an source]\nSarong tipikal na harong-mitingan kan simbahan\nSa kadagdagan kaining mga regular na pinag-eskedyul na mga miting, kadagdagan na mga miting pirmeng ginigibo sa harong-mitingan. Mga opisyal nin kaantabayanan puwedeng kondosir nin kapamayuhang mga miting o maggibo nin mga sesyon kan pag-ensayo asin mga klase. An komunidad kan ward or branch puwedeng mag-eskedyul nin pansosyal na mga aktibidades sa harong-mitingan, kabali an pagsarayawan, pamamanggi, mga holiday party asin panmusikal na mga presentasyon. An pansimbahan na mga organisasyon kan mga hoben na kalalakehan  asin hoben na kababaehan  (dating bantog na Mutual Improvement Organization, o simpleng pinag-aapod na “Mutual”) naghihirilingan sa harong-mitingan saro sa kada semana, na kun saen ang mga hobenes minapartisipar sa mga aktibidades asin naggigibo kan Katungkulan sa Diyos , skawting , o Progreso Personal . Iba pang popular na mga aktibidades iyo an basketball, mga kumperensiya kan family history, mga kumperensiya para sa mga hobenes asin mga soltero/daraga, baraylihan, asin kadakolon na mga personal na kauswagan (personal improvement) na mga klase. An mga miyembro kan simbahan puwede man na magpareserba kan pagharongon (building) na mayong bayad para sa mga kasal, mga resepsyon, asin funerals.\nAn Midya asin mga Arte[baguhon | baguhon an source]\nAn Mormon Tabernacle Choir nakapagresibe nin sarong Grammy Award, sarong Emmy Award, duwang Peabody Awards, asin an National Medal of Arts.\nAn kultura nakapagmukna nin substansiyal na panbisnis na mga oportunidad para sa independenteng LDS media. An pinakadakula kaining mga komunidad iyo an LDS Cinema, LDS Fiction , LDS Websites, and LDS Graphical Arts arog baga kan photography asin paintings. An simbahan nagsasadire kan sarong kadena nin mga tindahan nin mga libro na pinag-aapod na Deseret Book, na iyo an nagtatao nin sarong tsanel (channel) na sa paagi kaini an mga publikasyon ipinagpapabakal. Ining kultura nag-eerok man sa luwas kan dagmang na populasyon nin mga Mormons, asin kadakol na mga kaparehong LDS na mga tindahan nin mga libro eksistido harani sa mga templo. An ibang mga titulo na nagin popular sa luwas kan komunidad nin LDS iyo an The Work and the Glory na mga nobela asin mga sine na The Other Side of Heaven. Sarong numero nin mga kaggibohan na nagin matrayumpo sana sa laog kan komunidad nin LDS. Ining mga kaggibohan heneral na minapaliwanag sa LDS na kultura o igwa nin historikal na interes o historikal na kathang-isip. An BYU Television , an estasyon kan telebisyon na esponsorado kan simbahan, nagpapaimbolog man sa nagkapirang mga networks.\nKontrobersiya asin Kritisismo[baguhon | baguhon an source]\nMga Paraprotesta sa atubangan kan Newport Beach California Temple ipinagboboses an saindang pagkontra sa suporta kan simbahan sa California Proposition 8 (2008)\nAn simbahan napasairarom pareho sa publikong pag-oomaw asin kritisismo kan mga nasa luwas magpoon pa kaidtong amay na mga taon sa New York asin Pennsylvania. Sa huring parte kan 1820, an kritisismo nakasentro sa palibot nin kaakoan ni Joseph Smith, Jr.  na nakapagdiskubre nin sarong set na laminang ginto  na kun saen naggikan an Libro ni Mormon  na pinagtubudan na translado. Kan 1830, an pinakadakulang kritisismo para ki Smith sa pagganap kaini sa sarong nagpalyang pagbabangko  sa Kirtland, Ohio , asin an political asin kapangyarihan military kan LDS na Simbahan sa Missouri , na iyo na pinagpoonan kan 1838 na Giyera kan Mormon . Kan 1840, an kritisismo sa simbahan nakasentro sa teodemokratikong  aspirasyon kan simbahan sa Nauvoo, Illinois  asin man an sikretong pagpraktis nin dakol na pag-agom , an kritisismo nagluwas sa Nauvoo Espositor  asin nagtulak nin sarong surunod na mga pangyayari na nagpoon sa paggadan ki Joseph Smith Jr.  kan 1844.\nHabang an simbahan nagpoon sa bukas na pagpapraktis kan dakol na pag-agom sa irarom ni Brigham Young sa panahon kan ikaduwang kabangaan nin ika-19 siglo, an simbahan nagin target kan kritisismo sa bilog na nasyon nin huli sa praktis na iyan, asin siring man sa teokratikong aspirasyon kan simbahan sa teritoryo kan Utah . Pagkatapos kan giyera sibil sa Estado Unidos , an simbahan man nasa irarom kan kritisismo sa bilog na nasyon pagkatapos kan masaker sa Mountain Meadows na nangyari sa Southern Utah.\nSa ibang parte, an simbahan man nagin okasyonal na tema kan dyornalistikong pag-omaw sa kapanahunang ini. Pagkatapos na makapag-erok nin sarong tag-init kaiba an mga LDS sa amay kan 1870, an historiyanong si John Codman naghayag na an LDS sa Utah nakapaggibo nin sarong marahayon na kaggibohan sa pagpapahale sa saindang mga komunidad nin pagsusugal, pag-iirinoman, asin prostitusyon kesa iba pang parte kan nasyon: “Sa gabos kong paglalayag asin pagbibiyahe sa bilog na mundo, ako dae pa kaidto nakapag-agi nin tolong bulan sa sarong komunidad na mas mahihigos, matanos, honesto sa pakikibagay sa pag-iriba ninda asin sa iba pa, matuninong, bakong mahinakiton, loyal sa gobyerno, mapagpasensiya, birtuso, asin relihiyoso, kesa kaining mga Mormons.”\nPagkatapos kan 1890 Manipesto  asin  na mga Manipesto asin kan an presidente nin simbahan na si Joseph F. Smith  nagtestimonya sa atubangan kan E.U. Senado, an pinakamakoniot na nasyonal na kritisismo kan simbahan nanggad nagluya. Kaya lang, sa kabilugan kan ika-20 asin ika-21 mga siglo, mga akademikong kritiko an naghapot sa pagkalehitimo ni Smith bilang sarong propeta asin an hitorisidad kan Libro ni Mormon  asin iba pang mga gibo siring kan Libro ni Abraham . Sa modernong panahon, an kritisismo nakatoon sa mga kaakoan kan historikal na rebisiyonismo , homopobiya , rasismo , seksistidong mga palisiya , asin an kritisismo sa kakulangan nin pagpahayag manunungod sa pinansiya . Mga notableng ika-20 siglo na kritiko minabale ki Jerald asin Sandra Tanner  asin Fawn Brodie \nKan dae pa nahahaloy na mga taon, an Internet nakapagtao nin bagong forum para sa mga kritiko, asin an dae pa nahahaloy na pagsuporta kan simbahan sa Proposisyon No. 8  nin California na nakapagsindi nin mainiton na debate asin nagprotestang mga organisasyon nin mga bakla asin iba pa.\n↑ Religious denomination\n↑ 2013 LDS Statistical Report\n↑ National Council of Curches\n↑ Estado Unidos.\n↑ Ang Bibliya\n↑ The First Presidency\n↑ Quorum of the Twelve Apostles\n↑ The General Authorities\n↑ The Priesthood of the Latter-day Saints\n↑ The Laity\n↑ The Tithes\n↑ The LDS Full-Time Missionaries\n↑ The Church of Christ\n↑ Improper Banking Practices\n↑ The Panic of 1837\n↑ The Governor's Extermination Order\n↑ The Theodemocracy\n↑ The Latter Day Saints Movement.\n↑ The Mormon Pioneers\n↑ The Mormon Corridor\n↑ The Theocratic Leader\n↑ The Theocracy\n↑ The Utah Mormon War\n↑ Alfred Cumming\n↑ The Utah Territory\n↑ The Shadow Government\n↑ The President of the Church\n↑ The United States Congress\n↑ Federal Government of the United States\n↑ Wilford Woodruff\n↑ The 1890 Manifesto\n↑ A state of the United States\n↑ Joseph F. Smith\n↑ Reed Smooth Hearings\n↑ The Second Manifesto\n↑ The Mormon Fundamentalism\n↑ The 20th Century\n↑ The Latin America\n↑ The Mormon Missionary\n↑ The Nuclear Family\n↑ The MX Peacekeeper Missile\n↑ The Equal Rights Amendment\n↑ The Same-sex Marriage\n↑ Euthanasia-Physician-assisted Death\n↑ Blacks and The Church of Jesus Christ of Latter-day Saints\n↑ The Priesthood Correlation Program\n↑ Biblical Doctrines\n↑ Religious Text\n↑ Standard Works\n↑ The Golden Plates\n↑ Authorized King James Version\n↑ Joseph Smith Translation of the Bible\n↑ LDS Endowment\n↑ The Prophets\n↑ The Holy Spirit\n↑ The New Testament\n↑ The Atonement\n↑ Resurrection of Jesus Christ\n↑ The Second Coming\n↑ The Original Sin\n↑ The Baptism\n↑ The Apostolic Succession\n↑ The Great Apostasy\n↑ The Latter-day Saints Restoration\n↑ The First Century Christians\n↑ The Creedal Christianity\n↑ The Christian Creed\n↑ The Trinity\n↑ One Substance\n↑ The Latter-day Saints Godhead\n↑ God the Father\n↑ The Holy Ghost\n↑ Pre-mortal Life\n↑ The After Life\n↑ The Ordinances\n↑ The Endowment\n↑ The Celestial Marriage\n↑ The Family Sealing\n↑ Second Anointing\n↑ The Temples\n↑ The Temple Garment\n↑ The Baptism For The Dead\n↑ The Word of Wisdom\n↑ Alcoholic Beverage\n↑ The Tithe\n↑ The LDS Church Missionary\n↑ The Latter Day Saint movement\n↑ The Community of Christ\n↑ The Latter Day Saints\n↑ The Plural marriage\n↑ Celestial Marriage\n↑ Mormon Fundamentalism\n↑ The State of Deseret\n↑ The Edmunds-Tucker Act\n↑ The Term Mormon\n↑ The Real Property\n↑ Intellectual Reserve, Inc.\n↑ Finances of the Church of Jesus Christ of Latter-day Saints\n↑ The Wards\n↑ The Branches of the Latter Day Saints Movement\n↑ The LDS Chapel\n↑ The Virtual Chapel\n↑ The Online Meetinghouse Locator\n↑ Stakes of the Latter-day Saints Church\n↑ The LDS Church Missions\n↑ Districts of the Latter-day Saints Church\n↑ Areas of the Latter-day Saints Church\n↑ "Mormons in America" (PDF). Pew Forum on Religion & Public Life. January 12,2012. Retrieved February 3, 2012. Check date values in: |date= (help)\n↑ The United States\n↑ Latin America\n↑ City College of New York\n↑ 2012 Pew Forum on Religion & Public Life survey\n↑ President of the Church\n↑ Thomas S. Monson\n↑ The Latter-day Apostles\n↑ The LDS First Presidency\n↑ The Quorum of the Twelve Apostles\n↑ The Quorum of the Seventy\n↑ The Presiding Bishopric\n↑ The Mission President\n↑ The LDS Churches\n↑ The LDS Priesthood\n↑ The Laying on of Hands\n↑ The Latter-day Saints Endowment\n↑ The Aaronic Priesthood as practices in The Church of Jesus Christ of Latter-day Saints\n↑ The Melchizedek Priesthood as practiced in The Church of Jesus Christ of Latter-day Saints\n↑ The Auxiliary Organizations\n↑ The Relief Society\n↑ The Young Men Organization\n↑ The Young Women Organization\n↑ The LDS Primary\n↑ The LDS Sunday School\n↑ The LDS Proselytizing\n↑ The LDS Priesthood Correlation Program\n↑ The LDS Ordinances\n↑ The Latter-day Saints Missionary Program\n↑ The LDS Word of Wisdom\n↑ The LDS Law of Chastity\n↑ The Church Educational System\n↑ Brigham Young University\n↑ Brigham Young University-Idaho\n↑ Brigham Young University-Hawaii\n↑ The LDS Business College\n↑ Institutes of Religion\n↑ LDS Student Association\n↑ Seminary program\n↑ Perpetual Education Fund\n↑ The LDS Philanthropies\n↑ The LDS Family Services\n↑ The Family History Department\n↑ The LDS Scouting\n↑ The LDS Boys Scout\n↑ Boy Scouts of America\n↑ The Time Magazine\n↑ Deloitte & Touche\n↑ The LDS Audit\n↑ The Annual General Conference\n↑ The LDS Fast Offering\n↑ Bonneville International\n↑ Deseret Book Company\n↑ The Church Welfare Work\n↑ Intermountain West\n↑ The Words of Wisdom\n↑ The LDS Relief Society\n↑ The LDS Young Men Organization\n↑ The LDS Young Women Organization\n↑ The LDS Duty to God Award\n↑ The LDS Young Woemn Personal Progress\n↑ The LDS Cinema\n↑ The LDS Fiction\n↑ The Deseret Book\n↑ The Work and the Glory\n↑ The Other Side of Heaven\n↑ BYU TV\n↑ Joseph Smith, Jr.\n↑ The LDS Golden Plates\n↑ The Book of Mormon\n↑ The Kirtland Safety Society\n↑ Kirtland, Ohio\n↑ Mormon War\n↑ Nauvoo, Illinois\n↑ The LDS Plural Marriage\n↑ Nauvoo Espositor\n↑ Joseph Smith Jr.\n↑ The Territory of Utah\n↑ Mountain Meadows massacre\n↑ The 1904 Second Manifesto\n↑ The Book of Abraham\n↑ The Historical Revisionism\n↑ The Criticism of LDS on Homophobia\n↑ The Criticism of LDS on Sexist Policies\n↑ The Criticism of LDS on Inadequate Financial Disclosure\n↑ Jerald and Sandra Tanner\n↑ Fawn Brodie.\n↑ The Proposition No. 8\nAn Simbahan ni Jesukristo nin mga Banal sa Huring-aldaw Websityo\nKinua sa "https://bcl.wikipedia.org/w/index.php?title=An_Simbahan_ni_Jesukristo_nin_mga_Banal_sa_Huring-aldaw&oldid=207477"\nHuring binago an pahinang ini kaitong 18 Hunyo 2021, alas 04:01.


Si Jesus—An Dalan, an Katotoohan, an Buhay | Buhay ni Jesus\nMababasa sa librong ini an mga pangyayari sa buhay ni Jesus na nakasurat sa Bibliya.\nIPAHILING GABOS ITAGO GABOS\nPuwedeng magkaigwa nin pagbabago an buhay mo huli sa mga itinukdo asin ginibo ni Jesus na nasa mga Ebanghelyo.\nBago an Ministeryo ni Jesus\nTinawan nin Onra si Jesus Bago Pa Siya Mamundag\nPaano si Elizabeth asin an ipinagbabados niya parehong nagtao nin onra ki Jesus?\nNaniwala daw si Jose ki Maria kan sabihon kaining bados siya, bako huli sa ibang lalaki, kundi paagi kan banal na espiritu?\nAn Pagkamundag ni Jesus—Sain Asin Kasuarin?\nPaano ta naaraman na dai namundag si Jesus nin Disyembre 25?\nKan dinara ni Jose asin Maria an umboy na si Jesus sa templo, duwang gurang nang Israelita an naghula manungod sa kun magigin ano si Jesus.\nDinalaw si Jesus nin mga Astrologo\nTaano ta an bituon na nahiling ninda sa Sirangan giniyahan nguna sinda, bako pasiring ki Jesus, kundi pasiring ki Hading Herodes na gustong ipagadan si Jesus?\nNakadulag Sinda sa Sarong Maraot na Hadi\nTulong hula sa Bibliya manungod sa Mesiyas an nautob kan aki pa si Jesus.\nPira an mga tugang na lalaki asin babayi ni Jesus?\nNagbaklay an Pamilya ni Jesus Pasiring sa Jerusalem\nNataranta si Jose asin Maria kan dai ninda manumpungan si Jesus, mantang nagngalas man si Jesus na dai tulos ninda naaraman kun sain siya hahanapon.\nInandam ni Juan Bautista an Dalan\nKan magdulok ki Juan an nagkapirang Fariseo asin Saduceo, kinondenar niya sinda. Taano?\nAn Kapinunan kan Ministeryo ni Jesus\nBinawtismuhan si Jesus\nTaano ta binawtismuhan si Jesus mantang dai man siya nagkasala?\nMakanuod sa Pag-atubang ni Jesus sa mga Sugot\nAn pagtentar ki Jesus patunay nin duwang panginot na katotoohan manungod sa Diyablo.\nNagpuon si Jesus na Gumibo nin mga Disipulo\nAno an nakakumbinsir sa inot na anom na disipulo ni Jesus na nanumpungan na ninda an Mesiyas?\nAn Inot na Milagrong Ginibo Niya\nIpinahiling ni Jesus sa saiyang ina na an nagbubuot sa saiya ngunyan bako na an saiyang ina, kundi an saiyang langitnon na Ama.\nAn Kaigutan ni Jesus Para sa Tunay na Pagsamba\nItinutugot kan Katugunan nin Diyos sa mga tawo na bumakal nin mga hayop sa Jerusalem para iatang, kaya taano ta naanggot si Jesus sa mga negosyante sa templo?\nTinukduan Niya si Nicodemo sa Banggi\nAno an buot sabihon kan “imundag giraray”?\nNagdadakul si Jesus Mantang Nagdidikit si Juan\nNauri an mga disipulo ni Juan Bautista, pero siya dai.\nTinukduan an Sarong Samaritana\nMay sinabi si Jesus sa saiya na minalataw na dai pa niya sinasabi sa kiisay man.\nAn Mahiwas na Ministeryo ni Jesus sa Galilea\nAn Ikaduwang Milagro Mantang Nasa Cana\nDawa mga 26 kilometros an rayo, pinaumayan ni Jesus an sarong aki.\nAno an sinabi ni Jesus kaya gusto siyang gadanon kan mga kahimanwa niya?\nInimbitaran niya sinda na bayaan an sarong klase nin pagsira para punan an ibang klase nin pagsira.\nPag pinapalayas ni Jesus an mga demonyo sa pigsasaniban kan mga ini, pinupugulan niya an mga ini na sabihon sa mga tawo na siya an Aki nin Diyos. Taano?\nPinahiwas Niya an Saiyang Ministeryo sa Galilea\nNagduman an mga tawo ki Jesus tanganing maumayan, pero ipinaliwanag niya na sa katunayan may mas urog na katuyuhan an saiyang ministeryo.\nMay Pagkahirak na Pinaumayan an Sarong May Leproso\nPaagi sa simple pero mapuwersang kapahayagan nin pagmakulog, pinatunayan ni Jesus na talagang nagmamalasakit siya sa mga pinapaumayan niya.\nPaano ipinahiling ni Jesus na magkakonektar an kasalan asin hilang?\nTaano ta nagkakan si Jesus kaiba kan midbid na mga parakasala?\nTaano ta Dai Nag-aayuno an mga Disipulo ni Jesus?\nGinamit ni Jesus an ilustrasyon manungod sa lalagan na anit para itao an simbag.\nTaano ta pinersegir si Jesus kan mga Judio sa pagpaumay niya sa lalaki na 38 taon nang may hilang?\nSi Jesus Aki nin Diyos\nInisip kan mga Judio na ginigibo ni Jesus an saiyang sadiri na kapantay nin Diyos, pero lininaw ni Jesus na mas halangkaw sa saiya an Diyos.\nTaano ta inapod ni Jesus an saiyang sadiri na “Kagurangnan kan Sabbath”?\nAn mga Saduceo asin mga Fariseo na parating magkakontra nagkasararo sa sarong katuyuhan.\nInutob Niya an Hula ni Isaias\nTaano ta pinagbutan ni Jesus an mga pinaumayan niya na dai pagsabihon sa iba kun siisay siya o kun ano an ginibo niya?\nAno an pagkakaiba nin sarong apostol asin nin sarong disipulo?\nAn Bantog na Sermon sa Bukid\nAramon an paliwanag dapit sa panginot na mga punto sa sermon ni Jesus.\nAn Dakulang Pagtubod kan Senturyon\nAno an ginibo kan opisyal na ini nin hukbo na nakapangalas ki Jesus?\nBinuhay Liwat ni Jesus an Aki nin Babaying Balo\nAn mga nakahiling kan milagrong ini nasabutan an tunay na kahulugan kaiyan.\nMay Gustong Maaraman si Juan Manungod ki Jesus\nTaano ta naghapot si Juan Bautista kun baga si Jesus an Mesiyas? Nagdududa daw si Juan?\nHirak Man sa Henerasyon na Habong Maghimati\nSinabi ni Jesus na sa Aldaw nin Paghukom, mas kahihirakan pa an Sodoma kisa sa Capernaum, an siyudad na nagin sentro kan saiyang gibuhon.\nSarong Leksiyon Manungod sa Pagpapatawad\nKan sabihon ni Jesus sa sarong babayi, na posibleng sarong hostes, na pinatawad na an saiyang mga kasalan, sinasabi daw ni Jesus na mayo man nin maraot kun babalgahon nin saro an katugunan nin Diyos?\nPaghuna kan mga tugang ni Jesus nararaot na an saiyang isip.\nTinuyaw ni Jesus an mga Fariseo\nAno an “tanda ni Jonas na propeta”?\nNagtao si Jesus nin walong ilustrasyon para ipaliwanag an mga aspekto kan Kahadian kan Kalangitan.\nPinakalma ni Jesus an Subasko sa Dagat\nKan pakalmahon ni Jesus an duros saka an dagat, itinukdo niya an sarong mahalagang leksiyon manungod sa magigin buhay sa irarom kan saiyang pamamahala sa Kahadian.\nPuwede daw na bako sanang sarong demonyo an magsanib sa sarong tawo?\nNaumayan kan Dutan an Bado ni Jesus\nIpinahiling ni Jesus an saiyang kapangyarihan asin pagkahirak sa nakakapukaw sa buot na pangyayaring ini.\nNabuhay Liwat an Sarong Daragita!\nPigngirisihan si Jesus kan mga tawo kan sabihon niyang nagtuturog sana an gadan na aking babayi. Ano an aram niya na dai ninda aram?\nPati sa Nazaret Isinikwal\nIsinikwal si Jesus kan mga tawo sa Nazaret, bako huli sa mga itinukdo o mga milagro niya kundi sa ibang dahilan.\nNaghulit sa Galilea, Sinanay an mga Apostol\nAno talaga an buot sabihon kan mga tataramon na “an Kahadian kan kalangitan harani na”?\nInandam na Maghulit Dawa May Persekusyon\nTaano ta sinabihan ni Jesus an mga apostol na dumulag pag pinepersegir sinda kun dai man sinda dapat matakot sa kagadanan?\nMay Ginadan sa Selebrasyon kan Pagkamundag\nNakapaugmang marhay ki Herodes an pagbayle ni Salome kaya nangako siya na itatao niya digdi an ano man na hagadon kaini. Anong nakakapanggirabong bagay an hinagad ni Salome?\nMilagrosong Pinakakan an Rinibong Tawo\nMahalagang marhay an milagro ni Jesus kun kaya isinaysay iyan kan apat na Ebanghelyo.\nKaya Niyang Kontrulon an Dagat Asin Duros\nAnong mga leksiyon an nanudan kan mga apostol kan maglakaw si Jesus sa ibabaw nin tubig asin pakalmahon an duros?\nSi Jesus—“An Tinapay nin Buhay”\nTaano ta sinadol ni Jesus an mga tawo dawa ngani nagsakripisyo sinda para magduman sa saiya?\nDakul an Nanggirirabo sa Sinabi ni Jesus\nMay itinukdo si Jesus na nakakapanggirabong marhay kaya dakul sa saiyang mga disipulo an nagbaya sa saiya.\nAno Talaga an Nagpapaati sa Sarong Tawo?\nIyan daw an minalaog sa saiyang nguso, o an minaluwas diyan?\nPinaumayan an Aking Babayi Asin an Bungog\nTaano ta dai nakulgan an buot nin sarong babayi kan iagid ni Jesus sa sadit na mga ido an mga kahimanwa kaini?\nPinadakul an Tinapay, Nagpatanid sa Lebadura\nNaintindihan man giraray kan mga disipulo ni Jesus kun anong lebadura an sinasabi niya.\nSiisay an Aki nin Tawo?\nAno an mga liyabe kan Kahadian? Siisay an naggamit kaiyan, asin para sa ano?\nNaliwat an Itsura—Patanaw kan Kamurawayan Niya\nAno an kahulugan kan pagkaliwat kan itsura ni Cristo?\nPinaumayan an Aking Sinasaniban nin Demonyo\nSinabi ni Jesus na an dahilan kun taano ta dai naumayan an sarong aking lalaki iyo an kakulangan nin pagtubod, pero niisay? Kan aki, kan saiyang ama, o kan mga disipulo ni Jesus?\nSarong Mahalagang Leksiyon sa Kapakumbabaan\nMay nanudan na mahalagang bagay an adultong mga lalaki sa sarong sadit na aki.\nIpinaliwanag niya an tulong-lakdang na proseso sa pag-atubang nin mga problema sa pag-ultanan nin magturugang sa pagtubod.\nGamit an ilustrasyon manungod sa bakong mahihirakon na uripon, ipinahiling ni Jesus kun gurano kahalaga sa Diyos an satong pagigin andam na magpatawad sa iba.\nNagtukdo Mantang Pasiring sa Jerusalem\nSa tulong halipot na pakikipag-ulay, sinabi ni Jesus an mga kaisipan na puwedeng makaulang sa sarong tawo sa pagsunod sa saiya.\nAn Huring Kabtang kan Ministeryo ni Jesus sa Judea\nSa Jerusalem sa Kapiyestahan nin Tabernakulo\nAno an dahilan ta naisip kan mga nagdadangog ki Jesus na sinasaniban siya nin demonyo?\n“Dai Pa nin Siisay Man na Tawong Nagtaram nin Arog Kaini”\nHaros kontra ki Jesus an bilog na korte suprema kan mga Judio, pero sarong miyembro kaiyan an nagkusog nin buot na magtaram para sa saiya.\n“An Ilaw kan Kinaban”—An Aki nin Diyos\nSinabi ni Jesus na “an katotoohan mapatalingkas sa saindo.” Talingkas sa ano?\nAn Saindang Ama—Si Abraham o an Diyablo?\nSinabi ni Jesus kun paano mamimidbid an mga aki ni Abraham, pati na kun siisay talaga an saiyang Ama.\nNaghapot an mga disipulo kun taano ta namundag na buta an sarong lalaki. Nagkasala daw ini? Nagkasala daw an mga magurang kaini? Iba-iba an reaksiyon kan mga tawo kan paumayan ni Jesus an lalaki.\nKinumprontar kan mga Fariseo an Lalaki na Dating Buta\nNaanggot an mga Fariseo sa mahusay na paliwanag kan lalaking dating buta. Arog kan ikinatakot kan mga magurang niya, itiniwalag siya kan mga Fariseo sa sinagoga.\nNagsugo si Jesus nin 70 Disipulo Para Maghulit\nSa Judea, isinugo ni Jesus nin manduwa-duwa an 70 disipulo bilang mga parabalangibog kan Kahadian. Sain sinda mahanap nin mga tawo para hulitan—sa mga sinagoga o sa mga harong?\nPaano ginamit ni Jesus an parabula manungod sa Samaritano na tataong makipagkapwa-tawo, o an “marahay na Samaritano,” tanganing magtukdo nin sarong mapuwersang leksiyon?\nMga Leksiyon Manungod sa Pagkamapag-istimar Asin Pamibi\nBinisita ni Jesus si Marta asin Maria sa saindang harong. Ano an itinukdo niya sa sainda manungod sa pagkamapag-istimar? Asin paano niya tinukduan an saiyang mga disipulo kun ano an ipapamibi?\nIhinayag ni Jesus an Gikanan nin Kaugmahan\nSinimbag ni Jesus an mga nagkukuwestiyon sa saiya, na sinasabi sa sainda an manungod sa ‘kamot nin Diyos’ asin kun paano uminabot na an Kahadian nin Diyos na dai ninda namamangnuhan. Ihinayag man niya kun paano manunumpungan an tunay na kaugmahan.\nNagkakan Kaiba nin Sarong Fariseo\nIbinuyagyag ni Jesus an pagsagin-sagin sa relihiyon kan mga eskriba asin mga Fariseo. Anong magabat na mga pasan an ipinipirit nindang pasanon kan mga tawo?\nNagtao si Jesus nin Sadol Manungod sa Kayamanan\nNagtao si Jesus nin ilustrasyon manungod sa tawong mayaman na naggibo nin mas darakulang kamalig. Anong sadol an inutro niya manungod sa mga peligro nin paghanap nin kayamanan?\nMagdanay na Andam, Maimbod na Katiwala!\nIpinahiling ni Jesus na interesado siya sa espirituwalidad kan saiyang mga disipulo. Ano an magigin papel kan katiwala mapadapit sa saindang espirituwalidad? Taano ta mahalagang marhay an sadol na magdanay na andam?\nKun Taano ta Maabot an Kalaglagan\nSinabi ni Jesus na kun dai magsusulsol an mga hinihinguwa niyang tabangan, nakatagama sinda sa kalaglagan. Manunudan daw ninda an mahalagang leksiyon na hinihinguwa ni Jesus na itukdo sa sainda manungod sa saindang relasyon sa Diyos?\nAn Marahay na Pastor Asin an mga Turil\nMalinaw na mahihiling sa pag-ataman nin pastor sa mga karnero an pagkamuot ni Jesus sa saiyang mga disipulo. Mamimidbid daw ninda an mga katukduan niya asin masunod sa saiyang paggiya?\nAn nagkapira sa mga nagkokontra ki Jesus sinahutan siya na ginigibo niyang kapantay nin Diyos an saiyang sadiri. Paano niya may kahusayan na pinahimutikan an saindang salang mga sahot?\nAn Huring Kabtang kan Ministeryo ni Jesus sa Sirangan kan Jordan\nAn Ministeryo ni Jesus sa Perea\nIpinaliwanag ni Jesus sa mga nagdadangog sa saiya kun ano an kaipuhan para maligtas. Mahalaga an sadol na iyan kaidto. Kumusta man ngunyan?\nPag-imbitar sa Sarong Bangkete\nMantang nagkakakan si Jesus sa harong nin sarong Fariseo, nagtao siya nin ilustrasyon manungod sa sarong bangkete. Nagtao siya nin sarong importanteng leksiyon para sa gabos na lingkod nin Diyos. Ano iyan?\nPagigin Disipulo—Gurano Kaseryoso?\nSarong seryosong responsabilidad an pagigin disipulo ni Cristo. Lininaw ni Jesus kun ano an kalabot kaiyan. Puwedeng nabigla sa mga sinabi niya an mga gustong magin saiyang mga parasunod.\nPaggaya-gaya Huli sa Nagsusulsol na Parakasala\nTinatsaran si Jesus kan mga Fariseo asin mga eskriba huli sa pakikiiba niya sa ordinaryong mga tawo. Bilang simbag, naggamit si Jesus nin mga ilustrasyon para ipahiling kun ano an pagmansay nin Diyos sa mga parakasala.\nBuminalik an Nawarang Aki\nAnong mga leksiyon an manunudan ta sa ilustrasyon ni Jesus dapit sa gastador na aki?\nPatiinot na Magplano—Gumamit nin Kadunungan\nGinamit ni Jesus an ilustrasyon manungod sa sarong tuso asin madayang katiwala tanganing itukdo an makangangalas na katotoohan\nTanganing maintindihan an parabula ni Jesus, kaipuhan na aramon kun siisay an pinapanungdan kan duwang panginot na karakter diyan.\nNagtukdo sa Perea Mantang Pasiring sa Judea\nIdinuon niya an kuwalidad na makakatabang sa sato na patawadon dawa an mga pauruutrong nagkakasala sa satuya.\n“An Pagkabuhay Liwat Asin an Buhay”\nAno an buot sabihon ni Jesus kan sabihon niyang an mga nagtutubod sa saiya “dai na nuarin man magagadan”?\nMay duwang dahilan sa pangyayaring ini kaya an milagro dai maninigaran dawa kan mga nagkokontra ki Jesus.\nBako sana ki Jesus nagpahiling nin pasasalamat an naumayan na lalaki kundi sa saro pa.\nPaanong an presensiya ni Cristo magigin arog sa kikilat?\nDuwang Mahalagang Bagay—Pamibi Asin Kapakumbabaan\nSa ilustrasyon ni Jesus dapit sa sarong maraot na huwes asin babaying balo, idinuon niya an kahalagahan nin sarong kuwalidad\nNagtukdo Manungod sa Diborsiyo Asin Pagkamuot sa mga Aki\nIbang-iba an pagmansay ni Jesus sa sadit na mga aki kisa sa pagmansay kan saiyang mga disipulo. Taano?\nIlustrasyon Manungod sa mga Trabahador sa Ubasan\nPaanong an naiinot mahuhuri asin an nahuhuri maiinot?\nNagmawot Giraray an mga Apostol na Magin Prominente\nGusto ni Santiago asin Juan na magkaigwa nin espesyal na posisyon sa Kahadian, pero bako lang sinda an may gusto kaiyan.\nPaano ta mapapatunayan na magkauyon talaga an garo baga magkakontrang salaysay kan Bibliya manungod sa pagpaumay ni Jesus nin sarong lalaking buta sa may Jerico?\nAn Saiyang Ilustrasyon Manungod sa Sampulong Mina\nAno an buot sabihon ni Jesus kan sabihon niya: “An siisay man na igwa, tatawan nin mas dakul pa, alagad an saro na mayo, maski an yaon sa saiya kukuanon”?\nHuring mga Aldaw kan Ministeryo ni Jesus\nAn Handaan sa Harong ni Simon sa Betania\nSi Maria, na tugang na babayi ni Lazaro, naggibo nin sarong bagay na nagin dahilan nin diriskusyunan, pero sinurog siya ni Jesus.\nAn Hadi Naglaog sa Jerusalem na Nakasakay sa Ugbon na Asno\nInutob niya an kinyentos na taon nang ihinula.\nLininig Giraray an Templo\nGaro lehitimo man an negosyo kan mga pararibay nin kuwarta saka mga nagtitinda sa Jerusalem, kaya taano ta inapod sinda ni Jesus na mga parahabon?\nNadangog kan mga Judio an Boses nin Diyos\nMay pagkakaiba daw an pagtubod ki Jesus asin an pagpahiling kaiyan paagi sa mga gibo?\nGinamit an Puon nin Higera Para Magtukdo Dapit sa Pagtubod\nItinukdo ni Jesus sa saiyang mga disipulo an kapangyarihan kan pagtubod asin ipinaliwanag niya kun taano ta isinikwal nin Diyos an nasyon nin Israel.\nDuwang Ilustrasyon Manungod sa mga Ubasan\nAramon an kahulugan kan mga parabula manungod sa sarong tawo na sinabihan an saiyang mga aki na magtrabaho sa saiyang ubasan asin an manungod sa sarong tawo na ipinaasikaso an saiyang ubasan sa maraot na mga paratanom.\nIpinaapod kan Hadi an mga Imbitado sa Bangkete sa Kasal\nAn parabula ni Jesus saro talagang hula.\nInulang Niya an Pagpurbar na Dakupon Siya sa Itinataram Niya\nPinasilensiyo niya nguna an mga Fariseo, dangan an mga Saduceo, asin kan huri an nagkasararong mga kaiwal niya.\nKinondenar an mga Kaiwal sa Relihiyon\nTaano ta kinondenar ni Jesus an sadiring mga pagmansay kan ibang relihiyon?\nAn Huring Aldaw ni Jesus sa Templo\nGinamit niya an halimbawa kan pobreng babaying balo para magtukdo nin sarong mahalagang leksiyon.\nNaghagad nin Tanda an mga Apostol\nIgwa nin inot na kautuban an saiyang hula kaidtong inot na siglo. Igwa daw iyan nin maabot na mas dakulang kautuban?\nSarong Leksiyon Dapit sa Pagigin Mapagbantay—An mga Daraga\nSinabi daw ni Jesus na an kabanga kan saiyang mga disipulo mangmang asin an kabanga mga mapagmansay?\nSarong Leksiyon Dapit sa Pagigin Mahigos—An mga Talento\nIpinaliwanag kan parabula ni Jesus an sinabi niyang ini: “An siisay man na igwa, tatawan nin mas dakul pa.”\nPaagi sa paggamit nin pambihirang ilustrasyon, ipinaliwanag ni Jesus an basehan para sa daing sagkod na paghukom.\nTaano ta makahulugan an pagkauruyon kan mga lider nin relihiyon na bayadan si Judas nin eksaktong 30 sinsilyong pirak para trayduron si Jesus?\nNagtukdo Manungod sa Kapakumbabaan kan Ultimong Paskuwa\nNabigla sa saiya an mga apostol kan gibuhon niya an trabaho nin sarong uripon.\nDiriskusyunan Manungod sa Kun Siisay an Pinakaurog\nNalingawan na kan mga apostol an leksiyon na itinukdo pa sana ni Jesus kan bangging idto.\nSi Jesus—An Dalan, an Katotoohan, Asin an Buhay\nNagtukdo si Jesus nin sarong mapuwersang katotoohan manungod sa kun paano madulok sa Diyos.\nNamumunga Bilang mga Sanga Asin an Pagigin Amigo ni Jesus\nSa anong paagi “namumunga” an mga disipulo ni Jesus?\n“Kusugan Nindo an Saindong Buot! Dinaog Ko an Kinaban”\nSa paanong paagi dinaog ni Jesus an kinaban kun ginadan siya kaiyan?\nLininaw niya na may nagibo siyang mas importante pa kisa sa pagtao nin kaligtasan sa katawuhan.\nAn Pamibi ni Jesus kan Siya Mamunduon\nTaano ta namibi si Jesus: “Halia sa sako an kopang ini”? Habo na daw niya kan saiyang papel na magadan bilang pantubos?\nTrinaydor si Cristo Asin Inarestar\nNahanap ni Judas si Jesus dawa pa matangaon na.\nDinara si Jesus ki Annas, Dangan ki Caifas\nAn pagbista ki Jesus sarong paghamak sa hustisya.\nPirang Beses na Pagnigar sa Harong ni Caifas\nBaga man makusog an pagtubod asin debosyon ni Pedro, paano niya nagibong talikdan tulos si Jesus?\nBinista kan Sanhedrin, Dangan sa Atubangan ni Pilato\nIhinayag kan mga Judiong lider nin relihiyon an saindang tunay na intensiyon.\nNahiling ni Pilato Asin ni Herodes na Inosente si Jesus\nTaano ta ipinadara ni Pilato si Jesus ki Herodes para husgaran? Mayo daw nin awtoridad si Pilato na husgaran si Jesus?\nSi Pilato Nagsabi: “Hilinga! Uya an Tawo!”\nDawa si Pilato napahanga sa pambihirang mga kuwalidad na ipinahiling ni Jesus.\nItinao si Jesus Asin Dinara Tanganing Padusahan nin Kagadanan\nTaano ta sinabihan ni Jesus an nagmumundong mga babayi na magtangis para sa saindang sadiri asin para sa mga aki ninda imbes na para sa saiya?\nAn Inosenteng Hadi Nagdusa sa Harigi\nSa saro sa mga kriminal na sinentensiyahan nin kagadanan kaiba ni Jesus, nagtao siya nin sarong panuga na magkakaigwa nin epekto sa dakul.\n“Siguradong an Tawong ini an Aki nin Diyos”\nAn makangangalas na pagdiklom miyentras na aldaw, an linog, asin an pagkabanga kan kurtina sa templo gabos nagpapatunay nin sarong bagay.\nInandam an Hawak ni Jesus Asin Ilinubong\nTaano ta dali-daling ilinubong si Jesus bago magsulnop an saldang?\nPakabuhay liwat ki Jesus, nagpahiling nguna siya sa sarong babaying disipulo imbes na sa saiyang mga apostol.\nTulong beses na pinagirumdom si Pedro kun paano niya mapapatunayan an saiyang pagkamuot ki Jesus.\nGinatos na Tawo an Nakahiling sa Saiya Bago kan Pentecostes\nPagkatapos na buhayon liwat si Jesus asin bago siya magsakat sa langit, pauro-utro niyang idinuon sa saiyang mga disipulo kun ano an itatao sa sainda asin kun paano ninda iyan gagamiton.\nSi Cristo Nasa Tuo nin Diyos\nAno an gigibuhon ni Jesus mantang hinahalat niya an panahon na mandadaog siya tumang sa saiyang mga kaiwal?WEB:OnSiteAdTitleSi Cristo Nasa Tuo nin Diyos\nPapangyarihon an Paraiso Asin Tatapuson an Asignasyon Niya\nDakul pa siyang gigibuhon bago niya itao an Kahadian sa saiyang Diyos asin Ama.\nGamiton an indise na ini tanganing maaraman kun sain sa librong ini tinukar an kada bersikulo sa Ebanghelyo.\nAramon kun sain na kapitulo sa librong ini tinukar an kada ilustrasyon ni Jesus.\nHanapon kun sain sa librong ini tinukar an mga hula asin an kautuban kan mga pangyayaring nagpapatunay na si Jesus an Mesiyas.\nIpinapahiling sa mapang ini an mga lugar kun sain ginibo ni Jesus an saiyang ministeryo.


SA KAPINONAN iyo an tataramon, asin an tataramon na ini yaon sa sato gabos, tinataram ta sa aroaldaw, ginagamit na dalan pasiring sa pagkakasinarabotan, sa pagbarakalan, sa pag-adal, pagtukdo, pagtabang, pagpahayag. An tataramon bakong sarong bagay na gadan, kundi buháy, naghihiro, nagbabago pasiring sa kun sain orog pang maitataram kan orog pang dakol na mga tao; ini dynamic asin aktibong nakikisumaro sa dalagan kan buhay kan sosyudad na minataram saiya. Asin sa likod kaini, igwang responsibilidad an sarong sosyudad na hingowahon na maprotektahan an lenggwahe kaini laban sa pagratak, pagkaraot, daing kamanungdanan na pagbabago, minsan ngani an pagbabago importante sa evolution kan sarong lenggwahe. Dakula an responsibilidad kan mga tao tangani na an lenggwahe dai padagos na magadan. An sabi ngani kan United Nations Educational, Scientific and Cultural Organization (UNESCO), “lambang lenggwahe sarong pagpapatotoo kan unique na yaman kan kultura kan mga taong minataram kaini. Asin an kagadanan kan sarong lenggwahe sarong kawaran bako sana sa mga parataram kaini, kundi kan bilog na kinaban.”\nSa panahon na ini na an impormasyon asin komunikasyon an nangengenot na tinatawan doon, asin sa tahaw man kan komersyalisasyon kan prensa, an mga lenggwahe man namemeligrong madanyaran. An makamumundo digdi, ini huli man sana sa kakulangan nin paghingowang aramon kan mga awtoridad an tamang paggamit kan lenggwahe, bangan pang lenggwahe an saindang pinakang material. Sosog pa sa UNESCO, 50% kan 6,000 na lenggwahe sa bilog na kinaban an namemeligrong magadan, asin an nakakahandal digdi iyo na lambang duwang semana, may lenggwaheng nagagadan.\nSa nakaumang na trahedyang ini sa lado kan lenggwahe, dai man siyerto an kaligtasan kan sadiri tang tataramon, an Bikol, na saro sa mga mayor na lenggwahe kan Pilipinas, kaiba naman an mga diyalekto sa satong rehiyon. Yaon kita ngunyan sa panahon na media an nangangawat sa satong aroaldaw na pagkabuhay, orog na an telebisyon, huli man sa pagroro kan industriya kan radyo—na iyo na sana kuta an minagamit kan tamang Bikol. An peryodiko, na arog kan Vox Bikol, puwede kong apodon na elite sa Bikol huli ta pipira sana man talaga an nagbabarasa kaini. Sa halipot na tataramon, asin aram ta naman ini, telebisyon an minadikta kan gawe-gawe kan kadakol sa sato ngunyan—orog na an mga kaakian. Kun kaya dai naman kita mangalas kun an mga hoben ta ngunyan an pagtaram sinaralak-salak na Bikol, Tagalog asin English. Orog na nakakamundo digdi na an mga programa sa telebisyon na minapurbar na mag-Bikol, hayagan man na sala an pag-Bikol. Romdomon ta an mga momento sa mga TV news program sa Bikol kun nuarin ginamit an mga tataramon na ‘klamár’ para sa English na ‘claim,’ ‘kredíble’ para sa ‘credible,’ malaba sana an lista kun sasambiton ko pa an iba. An ‘klamár’ kun sususugon an Spanish na ‘clamar,’ harayo na marhay sa kahulugan kan ‘claim’ huli ta an ‘clamar’ sarong aksyon na pangapodan. Siring man na an ‘kredíble’ sarong produkto man sana nin carelessness sa pagtaram, o hugak sanang sambiton an ‘katubod-tubod’ o ‘masasarigan’ huli ta mayo man etymology na mahuhugutan kan ‘kredíble’ bilang ‘credible,’ magin an Spanish na ‘creíble’ harayo man na marhay. Para sako, daing problema man kun ‘claim’ o ‘credible’ na sana an gamiton, ta mas naiintindihan na, dai pa nadadanyaran an lenggwahe ta. Duwa sana ini sa kadakol na mga ehemplong puwede tang gamiton sa pagkurit kan peligrong inaatubang kan satong lenggwahe sa kamot kan media.\nRomdomon tang sa lambang pagsambit kan media nin salang Bikol na tataramon, ginatos kun bako man rinibong tao an nakakasaksi digdi. Kaya dai naman kita mangalas kun saaga makadangog kita nin mga Bikolanong lain an tinataram sa kinaabtan tang tataramon. Nakakapungaw an pahayag kan UNESCO na nagagadan an sarong lenggwahe kun dai na ini tinataram. Alagad orog na nakakapungaw kun magagadan an tataramon na Bikol huli ta sala an paggamit digdi, o huli ta hinugakan sana kitang aramon an tama. Bilang mga Bikolano, katongdan ta na atamanon an kinagimatan tang agi-agi, tradisyon asin kultura, kaiba na digdi an lenggwahe. An katongdan na ini dara-dara orog na kan mga awtoridad sa impormasyon, arog kan prensa, mga parasurat, asin mga paratukdo. Akô ko na an sarong lenggwahe mina-evolve, alagad ini mina-evolve pasiring sa orog na mayaman na tataramon, bakong lenggwahe na napa-paot sa dalnak nin kapatalan—salang pakahulugan, salang paggamit, daing basehan na mga tataramon. Kun inaadalan ta an English tanganing masabotan ta an tamang paggamit kaiba an grammar asin syntax kaini, orog na gayong nakakasupog kun an sadiri tang lenggwahe, tátaramon ta nin sarala.\nAn satong lenggwaheng Bikol mayaman asin hararom an historya, saro sa mga mayor na lenggwahe sa Pilipinas, kabilang ini sa Austronesian (Malayo-Polynesian) languages na saro sa pinakadakulang grupo nin mga lenggwahe sa bilog na kinaban. Kalinya kaini an kadakol na lenggwaheng Asyano. Ini an lenggwahe ninda Handiong asin Daragang Magayon, ninda Simeon Ola, Tomas asin Ludovico Arejola, Raul Roco asin kadakol pang iba. Dai ta man tabi pagbasang-basangon asin ratakan.


1 Corinto 11 | Bibliya Online | New World Translation\n“Arugon nindo ako” (1)\nPagkapayo asin suklob sa payo (2-16)\nPagselebrar kan Pamanggihan kan Kagurangnan (17-34)\n11 Arugon nindo ako, siring kan pag-arog ko ki Cristo. 2 Tinatawan ko kamo nin komendasyon huli ta sa gabos na bagay ginigirumdom nindo ako asin pinangangaptan nanggad nindo an mga tradisyon na ipinasa ko sa saindo. 3 Alagad buot kong maaraman nindo na an payo kan lambang lalaki iyo an Cristo; siring man, an payo kan babayi iyo an lalaki; asin an payo kan Cristo iyo an Diyos. 4 An lambang lalaki na namimibi o nagpopropesiya* na may suklob sa payo ipinapasupog an saiyang payo; 5 alagad an lambang babayi na namimibi o nagpopropesiya na daing suklob an payo ipinapasupog an saiyang payo, huling mayo nanggad siyang kalainan sa babaying inarisan an payo. 6 Huli ta kun dai malaag nin suklob an sarong babayi, ipaputol niya lugod an saiyang buhok; pero kun makasupog para sa babayi na magpaputol nin buhok o magpaaris, dapat may suklob siya. 7 An lalaki dai dapat maglaag nin suklob sa saiyang payo, huling siya an ladawan asin kamurawayan nin Diyos, alagad an babayi iyo an kamurawayan nin lalaki. 8 Huli ta an lalaki dai kinua hali sa babayi, kundi an babayi kinua hali sa lalaki. 9 Asin saro pa, an lalaki dai linalang alang-alang sa babayi, kundi an babayi linalang alang-alang sa lalaki. 10 Huli kaini asin huli kan mga anghel, an babayi igwa dapat sa saiyang payo nin tanda nin pagpapasakop sa awtoridad. 11 Minsan siring, may koneksiyon sa Kagurangnan, an babayi bakong suway sa lalaki asin an lalaki bako man suway sa babayi. 12 Huli ta kun paanong an babayi kinua hali sa lalaki, siring man an lalaki iminumundag hali sa babayi; alagad an gabos na bagay hali sa Diyos. 13 Kamo mismo an maghusgar: Tama daw na an sarong babayi mamibi sa Diyos na mayong suklob sa saiyang payo? 14 Dai daw nindo naiisip na an mismong pagkadisenyo sa lalaki nagpapahiling na kasusupgan sa saiya an pagkaigwa nin halabang buhok, 15 pero sa babayi kamurawayan an pagkaigwa nin halabang buhok? Huli ta tinawan an babayi nin halabang buhok imbes na suklob. 16 Minsan siring, kun igwa nin siisay man na gustong makipagdiskutiran tanganing ipasunod an ibang kaugalian, sabihon nindo sa saiya na mayo nang ibang kaugalian na sinusunod kami o an mga kongregasyon nin Diyos. 17 Pero sa pagtao ko sa saindo kan mga instruksiyon na ini, dai ko kamo kinokomendaran, huli ta pag nagtitiripon kamo, imbes na magin marahay an epekto kaiyan, nagigin maraot lugod. 18 Inot kaya, nabaretaan ko na pag nagtitiripon daa kamo bilang kongregasyon, igwa nin pagkabaranga diyan sa saindo; asin medyo naniniwala ako diyan. 19 Siguradong magkakaigwa man nin mga sekta diyan sa saindo, alagad sa paaging ini mahahayag kun sairisay sa saindo an mga inuuyunan. 20 Pag nagtitiripon kamo sa sarong lugar, bako man talaga iyan para magkakan kan Pamanggihan kan Kagurangnan. 21 Pa’no kaya, pag oras na nin pagkakan kaiyan, may mga nainot nang mamanggi, kaya igwa lugod nin mga gutom tapos igwa man nin mga burat. 22 Ano dai kamong mga harong para duman kumakan asin uminom? O pigbabaliwala daw nindo an kongregasyon nin Diyos asin ipinapasupog idtong mga tios? Anong gusto nindong sabihon ko sa saindo? Komendasyon? Dai ko kamo kokomendaran sa bagay na ini. 23 Huli ta an inako ko hali sa Kagurangnan itinukdo ko man sa saindo, na kan bangging tatrayduron na an Kagurangnan na Jesus, nagkua siya nin tinapay, 24 asin pagkatapos magpasalamat sa Diyos, binaraak niya iyan asin sinabi niya: “Nangangahulugan ini kan sakuyang hawak, na para sa saindo. Padagos nindong gibuhon ini sa pagrumdom sa sako.” 25 Arog man kaiyan an ginibo niya sa kopa, pagkatapos nindang magkakan kan pamanggihan, na sinasabi: “An kopang ini nangangahulugan kan bagong tipan base sa sakuyang dugo. Padagos nindong gibuhon ini, asin sa kada pag-inom nindo sa kopang ini, gibuhon nindo iyan sa pagrumdom sa sako.” 26 Huli ta sa kada pagkakan nindo kan tinapay na ini asin pag-inom sa kopang ini, padagos nindong ibinabalangibog an kagadanan kan Kagurangnan, sagkod na siya dumatong. 27 Kun siring, an siisay man na magkakan kan tinapay o mag-inom sa kopa kan Kagurangnan, kun bako siyang maninigo para diyan, magkakasala may koneksiyon sa hawak asin sa dugo kan Kagurangnan. 28 Siyasaton nguna kan sarong tawo an saiyang sadiri asin siyertuhon na maninigo siya, asin saka lang siya magkakan kan tinapay asin mag-inom sa kopa. 29 Huli ta an saro na minakakan asin minainom na dai namamansayan kun ano an kahulugan kan hawak garo man sana minakakan asin minainom nin paghukom tumang sa saiyang sadiri. 30 Iyan an dahilan kaya dakul sa saindo an maluya saka may hilang, asin an iba turog sa kagadanan.* 31 Pero kun masisiyasat niyato kun ano man nanggad kita, dai kita mahuhusgaran. 32 Alagad, kun kita hinuhusgaran, dinidisiplina kita ni Jehova,* tanganing dai kita padusahan kaiba kan kinaban. 33 Dahil kaini mga tugang, pag nagtitiripon kamo sa pagkakan kan pamanggihan na iyan, magharalatan kamo. 34 Kun igwa nin nagugutom, magkakan siya sa harong, tanganing pag nagtiripon kamo dai siya husgaran. Alagad manungod sa iba pang mga bagay, aasikasuhon ko iyan pagdiyan ko.\n^ Minalataw na nanunungod ini sa espirituwal na kagadanan.


Mga kulay giyaw na burak sa atubangan, asin kulay rosas sa talikodan\nAn burak (Ingles: flower) iyo an reproduktibong parte kan mga nagbuburak na tinanom. An burak iyo sarong espesyal na parte kan tinanom. An mga burak iyo inaapod man na bloom o blossom kan tinanom. An mga burak igwa nin mga petals. Sa laog kan parte nin burak na igwa nin petal iyo an mga parte na naghihimo nin pollen asin mga pisog.\nSa gabos na tinanom, an burak iyo harus an pinakamakulay na parte. Nasasambit na an tinanom iyo 'nagbuburak', 'iyo minaburak', o 'yaon sa burak' o sinasabi man na 'namumukadkad' kapag an makulay na parteng ini iyo nagpoon nang magdakula asin magbu'kad. Igwa nin manlainlain na klase nin mga burak sa manlainlain na lugar sa kinaban. Maski sa mga pinakamalipot na lugar, halimbawa sa Antartika, an mga burak pwedeng magdakula nin pirang bulan.\nAn mga burak pwedeng magdakula nin suway sa tinanom, o pwedeng magdakula nin sabay sa nagbuburak na sanga (inflorescence).\nBurak nin tangid\nBurak nin baligang\nLilang burak nin orkids\nHilingon an burak sa Wiktionary, an libreng diksyonaryo.\nAn Wikimedia Commons igwa nin medya dapit sa Mga burak.\nMga relatibong Quotation para sa burak duman sa Wikiquote\nKinua sa "https://bcl.wikipedia.org/w/index.php?title=Burak&oldid=214076"\nHuring binago an pahinang ini kaitong 15 Setyembre 2021, alas 13:54.


Fernando Poo - Wikipedia\nAn Fernando Poo (apod man, Fernando Po) o Bioko iyo an pinakadakulang purô na sakop kan Guineyang Ekwatoryal na namumugtak sa Aprika Sentral (Ingles: Republic of Equatorial Guinea). Kan an Republikang ini nagin talingkas sa Espanya kan Oktobre 12, 1968, ini pinagpangaranan nang Bioko. Ini nakalugar sa Golpo nin Guinea sa may sulnopan kan kosa nin Aprika.\nMapa kan Isla nin Bioko\nAn Isla nin Bioko, retrato nin satelayt\nAn Fernando Po igwang kahiwasan na 2,017 km2 (779 m.k.). An laba kaini nag-abot 70 km. asin an pabalagbag na lakbang nag-abot na 32 km. Sa ngunyan, igwa ini nin populasyon na 124,000 katawo na binibilog nin mga Bubi, mga Fernandino, mga Kastila asin mga imigrante haleng Muni, Nigerya, asin Kameron.\nAn islang Fernado Po nadukayan kan taon 1472 kan eksplorador na si Fernão do Pó, sarong Portuges asin saiyang pigbunyagan asin inapod na Formosa (Magayon) alagad an duminokot na pangaran igdi iyo an pangaran kan Portuges na ini. An kabisera kan Republika yaon igdi sa islang ini namumugtak, an Malabo. An islang ini asin an isla Annobon nagin kolonya kan Portugal alagad kan taon 1778 ipiglito kan Portugal an mga ini, kairiba pa an saradit na mga purô sa palibot asin gabos na deretso komersyal, sa Espanya karibay man an teritoryo sa kontinente kan Amerika. An paglilito napalaman sa Kasundoan sa El Prado na pinagpirmahan na Reyna Maria I kan Portugal asin kan Hadeng Carlos III kan Espanya.\nNabantog na maray an islang ini igdi sa Filipinas asin pigkakatakotan na gayo kan mga Pilipinong naglaban sa gobyerno Espanyol ta ini an inaaponan kan mga Pilipinong rebelde asin mga pigtutubodan na mga kalaban kan Espanya siring kan Quince Martires kan Bikol.\nPinaghugot gikan sa "https://bcl.wikipedia.org/w/index.php?title=Fernando_Poo&oldid=150290"\nLast edited on 12 Hunyo 2014, at 10:48\nHuring pigliwat an pahinang ini kan 12 Hunyo 2014, alas 10:48.